title: Mahtavat Ambersonit

text: Tiedot elokuvan muodosta sen ensimmäisessä ennakkonäytöksessä ovat häilyviä. Kuten leikkaja Wisen sähkeestä käy ilmi, Wellesin 131 minuutin raakaversio oli esitetty studion edustajille 12.3., ennen varsinaista yleisön ennakkonäytöstä. Pomonan ennakkonäytökseen tultaessa tästä raakaversiosta oli jo poistettu osia, ilmeisesti ainakin osin Wellesin ehdotusten mukaisesti, ja Wellesin kehottamana Wise oli ohjannut uuden kohtauksen tämän poiston tilalle. Pomonan versio olisi poistoineen ja uusine kohtauksineen noin 110 minuutim mittainen.


title: Mahtavat Ambersonit

text: Mahtavien Ambersonien ensimmäinen ensiesitys oli 17. maaliskuuta 1942 Pomonassa. Wellesin kaksituntinen, synkkä elokuva esitettiin kepeän The Fleet’s In -musikaalin jälkeen, ja ennakkoesitysyleisö oli hyvin negatiivista: elokuvaa pilkattiin, sille huudettiin ja naurettiin kesken esityksen. . Kaksi päivää esityksen jälkeen studion johtaja George J. Schaefer kysyi studion lakimiehiltä oliko RKO:lla oikeus leikata elokuva uudestaan.


title: Mahtavat Ambersonit

text: Mahtavat Ambersonit leikattiin jälleen uuteen muotoon: osa aiemmin poistetuista kohtauksista laitettiin takaisin (mm. Wellesin aiemmin ehdottamana kuvattu korvaava kohtaus poistettiin ja korvattiin jälleen alkuperäisillä kohtauksilla) ja vastaavasti muita kohtauksia leikattiin pois, lyhennettiin tai siirrettiin eri paikkaan. Robert L. Carringerin laskelmien mukaan tämä ennakkoversio olisi ollut noin 117 minuuttia pitkä. Ennakkoesitys pidettiin 19.3.1942 Pasadenassa.


title: Mahtavat Ambersonit

text: Ennakkönäytösten jälkeen elokuvaa alkoi leikata RKO-studiolla Wellesin Mercury-ryhmän jäsenistä koostuva ”työryhmä”. Ryhmään kuuluivat ainakin Wellesin neuvonantaja Jack Moss, näyttelijä Joseph Cotten sekä leikkaaja Robert Wise. Suurin osa elokuvan yhteiskunnallisesta sanomasta eli auton yleistymisen ja kaupungin kasvun vaikutuksesta ihmisten elämään sekä Ambersonien mahdin ja varallisuuden häviämisestä typistettiin tai poistettiin kokonaan. Myös Georgen hahmoa pehmennettiin poistamalla tämän negatiivisimpia repliikkejä ja kohtauksia. Joitakin kohtauksia kuvattiin uudelleen niin, että Wellesin repliikkien henki pyrittiin säilyttämään, mutta näyttelijät esittivät osansa hillitymmin. Poikkeuksena ovat elokuvan päättävät kaksi kohtausta, jota kuvausdokumentin perusteella selvästi poikkeavat Wellesin version tummanpuhuvasta lopusta, ironista kyllä pysyen uskollisempana Tarkingtonin kirjan loppukohtaukselle.


title: Mahtavat Ambersonit

text: Welles yritti koko tuotannon ajan ehdottaa omia leikkauksiaan, jotta elokuva olisi säilynyt ohjaajalle uskollisena versiona. Wellesin tukijoukot RKO:lla (Shaeffer, Moss ja Mercury-jäsenet) olivat ahtaalla, sillä studion taloudellinen tilanne oli huono, osittain Wellesin elokuvien budjettiylitysten vuoksi.


title: Mahtavat Ambersonit

text: Tuolloin elokuvauraansa RKO:lla aloitellut ohjaaja Cy Enfield on myöhemmin väittänyt, että Wellesin yhteydenpitoyrityksiin ei edes kiinnitetty huomiota.


title: Mahtavat Ambersonit

text: Wellesin Mercury-ryhmineen RKO:lle hankkinut tuottaja George Schaefer antoi lopulta Wiselle vapauden leikata elokuva mielensä mukaan. Elokuvan 93:n minuuttiin lyhennetty versio esitettiin Inglewoodissa 4.5.1942, sen jälkeen 12.5. elokuvasta esitettiin uudelleenmuokattu ennakkoesitysversio Long Beachissa (pituus 87 minuuttia). Tämän jälkeen Jack Moss kuvasi vielä lisäotoksia, elokuvaa leikattiin uudelleen, ja 8.6.1942 Mahtavat Ambersonit oli viimein nykyisessä muodossaan. Huonosti menestyneen Citizen Kanen ja budjetin ylittäneen, ongelmallisen Mahtavien Ambersonien myötä Schaefer erosi RKO-yhtiön palveluksesta kesäkuun puolivälissä.


title: Mahtavat Ambersonit

text: 1970-luvun taitteessa Welles harkitsi uudenlaisen lopun kuvaamista elokuvaa varten, sillä pääosanesittäjät olivat vielä hengissä, mutta suunnitelma Wellesin mukaan kaatui alkuperäisen rahoittajan hävittyä. Uuden lopun oli tarkoitus sijoittua ajallisesti 20 vuotta alkuperäisen tarinan päättymisen jälkeen.


title: Mahtavat Ambersonit

text: Alkuperäisestä raakaversiosta poistetut kohtaukset samoin kuin muiden elokuvien ylijäämämateriaalia tuhottiin vuoden 1942 lopulla, jotta studio saisi lisää varastotilaa. Wellesille Rioon lähetetty 16mm:n kopio 131 minuutin versiosta on yhä löytämättä.


title: Mahtavat Ambersonit

text: Vuonna 2002 "Mahtavista Ambersoneista" tehtiin televisioelokuva. Pääosia siinä esittivät Madeleine Stowe, Bruce Greenwood, Jonathan Rhys-Meyers, Gretchen Mol, Dina Merrill ja James Cromwell. Ohjaajana toimi Alfonso Arau.


title: Merja Jalo

text: Merja Jalo (naimisiin mentyään Merja Viro, s. 25. marraskuuta 1951 Turku) on suomalainen nuortenkirjailija. Jalo on kirjoittanut nuortenkirjoja, joista suurin osa kertoo hevosmaailmasta.


title: Merja Jalo

text: Jalon ensimmäinen teos, Nummelan ponitalli -sarjan avausosa "Yllätysori" ilmestyi vuonna 1977. Osan kirjoista (Koiratytöt- ja Pappilan ponitytöt -sarjan) Jalo on kirjoittanut yhdessä sisarensa Marvi Jalon kanssa.


title: Merja Jalo

text: Merja Jalon kirjat ovat olleet alusta saakka eri tyyppisiä kuin sisarensa teokset. Kirjoissa käytetään perinteisiä juonikaavoja, joissa nuori tyttö taltuttaa villin hevosen ja nuoret ratkovat arvoituksia etsivien lailla. Kirjojen menestys perustuu pitkälti niiden sarjamaisuuteen. Jalo onkin ollut hyvin tuottelias kirjailija. Parhaimpina vuosina häneltä on ilmestynyt viisi teosta.Marvi Jalon kanssa


title: Elana Meyer

text: Elana Meyer (s. 10. lokakuuta 1966) on eteläafrikkalainen entinen kestävyys-, maasto- ja keskimatkojen juoksija.


title: Elana Meyer

text: Meyer juoksi nuorempana 1 500–5 000 metrin juoksuja, mutta siirtyi pidemmille matkoille vanhempana. 18. toukokuuta 1991 hän teki maailmanennätyksen puolimaratonilla juosten Itä-Lontoossa ajan 1.07.59. Samana vuonna hän juoksi 2. marraskuuta Kapkaupungissa 15 kilometrin maantiejuoksussa ajan 46.57, joka säilyi maailmanennätyksenä 12 vuotta. Barcelonan olympialaisissa 1992 Meyer kävi 10 000 metrin juoksussa kovaa kamppailua Etiopian Derartu Tulun kanssa, mutta joutui antautumaan viimeisellä kierroksella ja sijoittui näin toiseksi.


title: Elana Meyer

text: Vuosina 1993 ja 1994 Meyer sijoittui maastojuoksun MM-kilpailuissa kuudenneksi. 1994 Kansainyhteisön kisoissa hän voitti hopeaa 10 000 metrillä Yvonne Murrayn jälkeen. Samana vuonna hän voitti puolimaratonin maailmanmestaruuden. Hän teki 1994 maratondebyyttinsä Bostonin maratonilla, jolla sijoittui kolmanneksi. Hän voitti samana vuonna myös yleisurheilun maailmancupin. Vuonna 1995 Meyer sijoittui toiseksi Bostonin maratonilla ja viidenneksi Göteborgin MM-kilpailuiden 10 000 metrillä. 1996 hän oli kuudes maastojuoksun MM-kisoissa.


title: Elana Meyer

text: 1997 Meyer juoksi jälleen Bostonin maratonin toiseksi. Hän juoksi samana vuonna myös Tokion maratonin, jolla sijoittui viidenneksi. 9. maaliskuuta 1997 hän paransi Kiotossa puolimaratonin maailmanennätystä lukemiin 1.07.36. Seuraavana vuonna Meyer päätti osallistua Chicagon maratonille. Hän saavutti juoksussa kolmannen tilan. Saman vuoden maaliskuussa hän teki jälleen maailmanennätyksen puolimaratonilla, tällä kertaa loppuaika oli 1.07.29. Vuonna 1999 Meyer juoksi 15. tammikuuta Tokiossa puolimaratonin maailmanennätyksen 1.06.44, joka säilyi maailmanennätyksenä vuoteen 2007 jolloin Lornah Kiplagat rikkoi sen. Hän oli saman vuoden Chicagon maratonin kolmas ja Lontoon maratonin viides.


title: Elana Meyer

text: Vuonna 2000 Meyer oli Bostonin maratonin kymmenes ja Chicagon maratonin neljäs. Hän oli Sydneyn olympialaisten 10 000 metrin juoksussa kahdeksas. 2001 Meyer sijoittui puolimaratonin MM-kilpailuissa kuudenneksi. Hän on voittanut uransa aikana yli 20 Etelä-Afrikan mestaruutta.


title: Mio, poikani Mio

text: Mio, poikani Mio on Astrid Lindgrenin kirjoittama lastenkirja. Ruotsinkielinen alkuteos "Mio, min Mio" ilmestyi vuonna 1954. Kirjan on suomentanut Kristiina Kivivuori.


title: Mio, poikani Mio

text: Kirja kertoo yhdeksänvuotiaasta orpopojasta, Jussista, joka katoaa eräänä iltana kotoaan. Jussi vapauttaa hengen pullosta ja päätyy matkalle Kaukaisuuden maahan, jossa hänen isänsä, kuningas, on kaivannut häntä jo kauan. Kaukaisuuden maassa Jussi on prinssi Mio. Miolla on siellä uskollinen ystävä Jum-Jum. Ensin kaikki asiat vaikuttavat olevan paremmin kuin kotona, mutta Mion on kohdattava pelottava ritari Kaamo. Tarina on perinteinen hyvän ja pahan taistelu sekä sävyltään melko surumielinen.


title: Mio, poikani Mio

text: Kirjan pohjalta on tehty samanniminen englanninkielinen elokuva vuonna 1987. Sen on ohjannut Vladimir Grammatikov ja päärooleja näyttelevät Timothy Bottoms, Susannah York sekä Christopher Lee. Lisäksi Miosta on tehty useita näytelmiä.


title: Lissabonin yliopisto

text: Lissabonin yliopisto (, ) on yliopisto Portugalin pääkaupungissa Lissabonissa. Se perustettiin vuonna 1911, hieman sen jälkeen, kun Portugali oli julistettu tasavallaksi. Vuonna 2013 se yhdistyi Lissabonin teknillisen yliopiston kanssa kasvaen Portugalin suurimmaksi yliopistoksi. Yliopistossa opiskelee noin 50 000 opiskelijaa, jota opettaa 4 000 luennoitsijaa. Lisäksi yliopistossa on noin 2 500 ei-akateemista henkilökunnan edustajaa.


title: Lissabonin yliopisto

text: Maailman viidensadan huippuyliopiston Shanghai-yliopistovertailussa Lissabonin yliopisto ylsi vuonna 2016 sijaluvulle 151–200 ja oli vertailussa Portugalin parhaiten sijoittunut yliopisto. Sen sijoitus parani tässä vertailussa huomattavasti vuoden 2013 yliopistoliitoksen aikoihin. THE-yliopistorankingissa 2017 yliopisto ylsi sijaluokkaan 401–500.


title: Lissabonin yliopisto

text: Lissabonin yliopiston motto on latinankielinen fraasi ""ad lucem"" ().


title: Lissabonin yliopisto

text: Yliopistossa toimii vuoden 2013 liitoksen jälkeen yhteensä 18 tiedekuntaa tai instituuttia kaikkiaan kahdeksalla kampusalueella. Tiedekunnat ovat:


title: Nea (kirjasarja)

text: Nea on Merja Jalon kirjoittama suosittu hevosaiheinen nuortenkirjasarja. Sarjan ensimmäinen kirja "Kamppailu hevosesta" julkaistiin vuonna 1989.


title: Nea (kirjasarja)

text: Sarjan päähenkilö Nea kärsii lihavuudestaan, hänellä on silmälasit, joten hänen yleinen kutsumanimensä hevosenhoitajatyttöjen keskuudessa on "Läskilinssi", eikä hänellä juuri ole ystäviä. Täyttäessään 12 vuotta Nea saa isältään lahjaksi alkeiskurssin läheiseltä ratsastuskoululta. Tästä alkaa Nean kommelluksien täyttämä taival Fagerin ratsutilalla, jossa ilkeät hevosenhoitajat eivät tee Nean elämää helpoksi. Nea pääsee kuitenkin näyttämään epäilijöilleen.


title: Studentin t-testi

text: "t"-testi on mikä tahansa tilastollinen testi, joka noudattaa Studentin t-jakaumaa kun nollahypoteesi on voimassa. "t"-testi on yksi käytetyimmistä tilastollisista testeistä. Sillä testataan normaalijakautuneiden satunnaismuuttujien keskiarvoja.


title: Studentin t-testi

text: Testi tehdään laskemalla "t"-arvo ja sitä verrataan "t"-jakaumasta poimittuun raja-arvoon, joka riippuu valitusta merkitsevyystasosta. Yleensä merkitsevyystasoksi valitaan 0,05, jolloin kaksisuuntaisen testin raja-arvo lähestyy lukua 1,96 otoskoon kasvaessa. Testisuure saa suuren arvon, kun muuttujan keskiarvo on kaukana nollahypoteesista ja muuttujan vaihtelu on pientä annetulla otoskoolla.


title: Studentin t-testi

text: Seuraavassa on yleisimpiä "t"-testin sovelluksia:Kun muuttuja "X" on normaalijakautunut, voidaan "t"-testillä testata, onko sen keskiarvo yhtäläinen valitun nollahypoteesin formula_1 kanssa.


title: Studentin t-testi

text: Olkoon odotusarvo formula_2, keskiarvo formula_3, varianssin estimaatti formula_4 ja otoskoko "n".


title: Studentin t-testi

text:
Testattava nollahypoteesi on:
formula_5


title: Studentin t-testi

text: Keskiarvon keskivirhe on:


Studentin t-testi


title: Studentin t-testi

text: Testisuure on:


title: Studentin t-testi

text: ja se noudattaa "t"-jakaumaa vapausasteella formula_8.


title: Studentin t-testi

text: Kun muuttujat "X" ja "Y" ovat riippumattomia ja normaalijakautuneita, voidaan niiden keskiarvojen yhtäläisyyttä testataan seuraavasti.


title: Studentin t-testi

text:
Testattava nollahypoteesi on:
formula_9


title: Studentin t-testi

text: Keskiarvojen erotuksen keskivirhe on


title: Studentin t-testi

text: Testisuure saadaan tällöin:


title: Studentin t-testi

text: Se noudattaa "t"-jakaumaa vapausasteella formula_12, jos jakaumien varianssit ovat samat.


title: Teollisuuden Voima

text: Teollisuuden Voima Oyj eli TVO on ydinvoimaa tuottava suomalainen yhtiö. TVO:n omistavat suomalaiset teollisuus- ja voimayhtiöt, joille se tuottaa sähköä omakustannushintaan. Se on Olkiluodon ydinvoimalaitoksen omistaja ja Olkiluoto-3:n rakennuttaja. Lisäksi TVO omistaa osuuden Meri-Porin kivihiililauhdevoimalaitoksesta ja sillä on yksi 1 MW tuulivoimala Olkiluodossa. Yhtiö on myös osakkaana omistajiensa käytetyn ydinpolttoaineen loppusijoittamisesta huolehtivassa Posivassa.


title: Teollisuuden Voima

text: TVO:n liikevaihto oli 352 miljoonaa euroa vuonna 2011 ja työntekijöitä oli noin 850. Vuonna 2007 TVO:n omistamilla ja osuusvoimalaitoksilla tuotettiin sähköä yhteensä 15 760 GWh. Tästä 91,3 % tuotettiin ydinvoimalla ja 8,7 % fossiilisilla polttoaineilla. Tuulivoimaa tuotettiin 0,01%, eli vajaat 1 794 MWh. TVO:n ydinvoimalaitokset tuottavat runsaat 16 prosenttia kaikesta Suomessa käytetystä sähköstä.


title: Teollisuuden Voima

text: TVO jätti huhtikuussa 2008 valtioneuvostolle periaatepäätöshakemuksen neljännen ydinvoimalaitosyksikön rakentamisesta Olkiluotoon. Eduskunta myönsi ydinvoimaluvan 1. heinäkuuta 2010 äänin 120-72.


title: Teollisuuden Voima

text: TVO tuottaa osakkailleen sähköä Mankala-periaatteella, eli myy tuottamansa sähkön omakustannushintaan omistusosuuksien suhteessa. TVO:n osakkaat ovat Pohjolan Voima Oy (56,8 % omistusosuudella), Fortum Oyj:n tytäryhtiö Fortum Power and Heat Oy (26,6 %), Helsingin Energian tytäryhtiö Oy Mankala Ab (8,1 %), Etelä-Pohjanmaan Voima Oy, Kemira Oyj sekä Karhu Voima Oy, joka kuuluu saksalaiseen E.ON -konserniin. Pohjolan Voiman suurimmat omistajat ovat metsäyhtiöt UPM ja Stora Enso, alueellisten sähköyhtiöiden omistama Kymppivoima, Etelä-Pohjanmaan Voima ja työeläkevakuutusyhtiö Ilmarinen. Pohjolan Voiman omistusosuus Olkiluoto-3:sta on 60,2 %.


title: Teollisuuden Voima

text: Teollisuuden Voima Oy perustettiin 23.1.1969. Perustajina oli 16 suomalaista teollisuus- ja voimayhtiötä. TVO:n hallitus teki vuonna 1970 päätöksen noin 600 megawatin ydinvoimalaitosyksikön rakentamisesta Eurajoen Olkiluotoon. Vuonna 1972 laitostoimittajaksi valittiin ruotsalainen Asea-Atom. Olkiluoto 1:n rakennustyöt alkoivat talvella 1974 ja syksyllä 1978 laitosyksikkö aloitti sähköntuotannon. Olkiluoto 2:n rakennustyöt aloitettiin kesällä 1975 ja yksikkö kytkettiin ensimmäisen kerran valtakunnan verkkoon helmikuussa 1980.


title: Teollisuuden Voima

text: Olkiluodon molempien yksiköiden sähköntuotantomäärät ovat olleet kansainvälistä huippuluokkaa. Teknologian kehityksen myötä yksiköiden tehoa on pystytty merkittävästi korottamaan. Kummankin yksikön nykyinen sähköteho on 880 megawattia.


title: Teollisuuden Voima

text: Olkiluodon kolmannen ydinvoimalaitosyksikön rakentaminen aloitettiin 12.8.2005 ja sen piti valmistua syksyllä 2009. Olkiluoto 3 on EPR-tyyppinen ranskalais-saksalainen ydinvoimala, jonka sähköteho tulee olemaan 1 600 MW. Rakennusvaiheessa on ollut lukuisia ongelmia, jotka ovat viivästäneet voimalan valmistumista. Rakennusurakasta vastaava Areva on myös syyttänyt TVO:ta tahallisesta viivyttelystä rakennusprojektiin liittyen. Teollisuuden Voima arvioi, että voimalaitosyksikkö valmistunee vuonna 2018. Valmistuttuaan voimala työllistää noin 200 henkeä. Vuonna 2010 eduskunta myönsi Teollisuuden Voimalle luvan rakentaa Olkiluotoon vielä neljännen ydinvoimalaitosyksikön.


title: Teollisuuden Voima

text: TVO on rekisteröity kaupparekisteriin julkiseksi osakeyhtiöksi 31.12.2007. Yhtiön virallinen toiminimi on muutoksen jälkeen Teollisuuden Voima Oyj.


title: TVO

text: TVO voi tarkoittaa:


title: Eduardo Mondlane -yliopisto

text: Eduardo Mondlane -yliopisto (, lyhennys UEM; vuosina 1962-1976 ) on Mosambikin vanhin yliopisto. Sillä on viisi kampusaluetta Maputossa; yliopisto toimii myös Mosambikin Gazan maakunnan Chibutossa, Inhambanessa ja Quelimanessa. Yliopisto avattiin vuonna 1962. Mosambikin itsenäistyttyä se nimettiin toukokuussa 1976 uudelleen FRELIMO:n entisen johtajan, Eduardo Mondlanen mukaan.


title: Eduardo Mondlane -yliopisto

text: Vuonna 2015 yliopistossa oli kirjoilla 39 078 opiskelijaa, joista pääosa suoritti alempaa korkeakoulututkintoa ja 3 207 maisteritutkintoa. Heidän lisäkseen yliopistossa oli 62 väitöskirjaopiskelijaa. Opettajakunnassa oli 1 705 mosambikilaista ja 79 ulkomaista yliopisto-opettajaa.


title: Eduardo Mondlane -yliopisto

text: Verkkonäkyvyyttä korostavassa espanjalaisessa Webometrics-yliopistorankingissa yliopisto ylsi vuonna 2018 Afrikan yliopistojen 37. sijalle ja maailmanlistan sijalle 2178 parhaana mosambikilaisena korkeakouluna.


title: Ruandan kansallinen yliopisto

text: Ruandan kansallinen yliopisto () on Ruandan suurin yliopisto. Se perustettiin vuonna 1963 ja sijaitsee Butaren kaupungissa.


title: Ruandan kansallinen yliopisto

text: Yliopiston toiminta kärsi Ruandan sisällissodasta 1990-luvun alussa. Sen toiminta lakkautettiin pian Ruandan kansanmurhan jälkeen vuonna 1994, mutta se avattiin jälleen huhtikuussa 1995.


title: Ruandan kansallinen yliopisto

text: Ruandan kansallinen yliopisto - samoin kuin muut maan korkeakoulut - yhdistettiin vuonna 2013 osaksi tuolloin perustettua Ruandan yliopistoa.


title: Brasilian historia

text: Brasilian historia on Etelä-Amerikan maalle tyypillinen historia: ensin pitkän aikaa eurooppalaisen maan siirtomaana, sitten 1800-luvun alussa tapahtuva itsenäistyminen. Itsenäistymisen jälkeen alkoivat valtataistelut sotilasvallankaappauksineen sekä painiskelu valtavien sosiaalisten ja taloudellisten ongelmien kanssa.


title: Brasilian historia

text: Intiaaneja saapui Brasilian alueelle jo noin 14 000 vuotta sitten. Aiemmin luultiin, että Brasilian alueelle ei syntynyt mitään korkeakulttuureita Andien ja Väli-Amerikan tapaan, mutta tämä tieto on osoittautunut vääräksi. Amazonjoen suulla kukoisti vuosina 500–1500 ns. Santarémin kulttuuri, jolta on säilynyt korkeatasoista keramiikkaa ja jopa neliökilometrin suuruisien asutuskeskusten jäänteitä. Samoilta seuduilta on säilynyt myös koko Amerikan mantereen vanhinta keramiikkaa noin vuodelta 5000 eaa. Lisäksi Amazonin sivujoen Xingun rantamailta ovat tutkijat löytäneet merkkejä järjestäytyneestä kulttuurista, joka rakensi geometrisesti suunniteltuja kaupunkeja ja seremoniakeskuksia niitä yhdistävine teineen. Amazonian intiaanikulttuurit tuhoutuivat viimeistään 1500- ja 1600-luvuilla eurooppalaisten tuomiin, mutta heidän edellään kulkeviin hirvittäviin tautiepidemioihin, ja pian sademetsät hautasivat niiden jäänteet alleen. Intiaanit olivat asuttaneet koko nykyisen Brasilian alueen jo kauan ennen eurooppalaisten tuloa, mutta ilmeisesti vain Amazoniaan syntyi jonkinlaisia korkeakulttuureita. Muualla intiaaniväestö tyytyi viettämään puolinomadista elämää harjoittaen pienimuotoista maataloutta, metsästystä, kalastusta ja keräilyä.


title: Brasilian historia

text: Vuonna 1500 portugalilainen tutkimusmatkailija Pedro Alvares Cabral saapui ensimmäisenä eurooppalaisena Brasilian rannikolle, lähelle nykyistä Porto Seguron kaupunkia. Jo aikaisemmin, 7. kesäkuuta 1494, Espanjan ja Portugalin kesken oli tehty Tordesillasin sopimus, jolla maat jakoivat keskenään Euroopan ulkopuolisen maailman. Sopimuksessa määriteltiin etelä-pohjoissuuntainen jakolinja, joka vastaa vastaa noin pituuspiiriä 47 °W. Espanja sai jakolinjan länsipuoliset alueet, Portugali puolestaan kaikki itäpuoliset. Portugali sai Brasilian vahingossa, sillä sopimusta tehtäessä ei tiedetty Amerikan ulottuvan sovitun linjan itäpuolelle. 1500-luvulla portugalilaiset saapuivat ottamaan ”omaisuutensa” haltuunsa. Tordesillasin sopimuksen seurauksena Brasilia on ainoa Latinalaisen Amerikan maa, jonka virallinen kieli on portugali.


title: Brasilian historia

text: Seuraavan kerran Brasiliassa kävi eurooppalaisia, kun löytöretkeilijä Fernao de Magalhaes (ensimmäinen ihminen, joka kiersi maapallon ympäri) viivähti siellä vuonna 1519. Eräs hänen retkikuntaansa kuuluvista kuvasi maan alkuperäisväestöä näin:


title: Brasilian historia

text: Vasta vuonna 1532 portugalilaiset perustivat ensimmäisen, Sao Vicenten siirtokunnan Atlantin rannikolle. Vuonna 1549 Brasilian siirtomaahallinto määräsi Brasilian kuvernööriksi Tome da Souzan, joka perusti maan pääkaupungiksi Salvadorin (nykyisen Bahian). Tämän jälkeen uusia siirtokuntia perustettiin nopeassa tahdissa, ja niiden pääelinkeinoiksi tulivat brasilpuun ("Caesalpinia echinata") myynti (siitä saatiin punaista väriainetta) sekä orjatyövoimaan perustuva plantaasimaatalous. Plantaaseja oli aluksi vain rannikkotasangolla, lähinnä nykyisessä Bahian osavaltiossa. Suurtiloilla tuotettiin ennen kaikkea sokeriruokoa mutta myös puuvillaa ja tupakkaa. 1700-luvulta lähtien brasilialaisilla plantaaseilla alettiin tuottaa myös kahvia ja kaakaota, joista maa on nykyisinkin kuuluisa. Työvoimana maataloudessa käytettiin aluksi intiaaneja, mutta koska intiaanit eivät olleet mitään helposti alistettavaa työvoimaa, päätettiin maahan tuoda mustia Afrikasta. Nykyisen Rio de Janeiron seudulta löydettiin 1700-luvun alussa jalometalleja ja timantteja, minkä seurauksena alueelle saapui valtavasti siirtolaisia. Rio de Janeirosta tuli merkittävä satamakaupunki, ja vuonna 1764 Brasilian pääkaupunki. Brasiliasta tuli 1700-luvulla maailman johtava kullantuottaja, ja vauraus alkoi näkyä myös siirtokunnissa eikä vain emämaassa. Vuonna 1800 Brasiliassa asui n. 3,5 miljoonaa ihmistä, joista mustia orjia oli noin puolet.


title: Brasilian historia

text: Ranskan keisarin Napoleon Bonaparten armeija hyökkäsi vuonna 1807 Brasilian emämaahan Portugaliin ja miehitti sen. Tämän seurauksena Portugalin kuningas Juhana VI pakeni Brasiliaan ja alkoi pitää hovia Rio de Janeirossa. Hän kiinnostui Brasiliasta, ja alkoi kehittää maata voimakkaasti. Juhana VI palasi vuonna 1821 takaisin Portugaliin, mutta jätti poikansa Dom Pedron hallitsemaan Rio de Janeiroon. Tilanne alkoi kuitenkin kiristyä Portugalin keskushallinnon ja Dom Pedron välillä, joka vuonna 1822 julisti Brasilian riippumattomaksi keisarikunnaksi ja kruunautti itsensä keisariksi. Neljä vuotta myöhemmin Portugali tunnusti maan itsenäisyyden.


title: Brasilian historia

text: Keisari Pedro I yritti hallita valtakuntaansa itsevaltaisesti, mikä herätti vihaa brasilialaisissa suurtilallisissa ja liikemiespiireissä. Lisäksi vuonna 1828 Brasilia menetti Uruguayn maakunnan, joka Ison-Britannian tuella julistautui itsenäiseksi valtioksi. Tämä kasvatti entisestään keisarin vastaista oppositiota. Myös keisarin epäsäännöllinen yksityiselämä herätti ärtymystä kansan ja katolisen kirkon piirissä. Lopulta vuonna 1831 Pedro I luopui pitkän painostuksen jälkeen kruunustaan vasta viisivuotiaan poikansa hyväksi, minkä jälkeen hän lähti maanpakoon Isoon-Britanniaan.


title: Brasilian historia

text:
Uusi keisari julistettiin täysi-ikäiseksi ja kruunattiin keisariksi nimellä Pedro II. Hänen aikanaan Brasilia siirtyi liittovaltiomuotoiseksi keisarikunnaksi, kun maakunnat saivat itsehallinnon ja omat lainsäädäntöelimensä. Muussa politiikassaan Pedro II jatkoi isänsä itsevaltaista linjaa ja suosi orjia omistavia suurtilallisia. Orjien tuonti Afrikasta oli tosin lakkautettu vuonna 1831, mutta jo maassa oleva musta väestö oli edelleen isäntiensä omaisuutta ja heidän lapsensa syntyivät orjuuteen. Yhteensä Brasiliaan tuotiin 3,5 miljoonaa orjaa, siis paljon enemmän kuin Yhdysvaltoihin, jonne tuotiin 430 000 orjaa.
Pedro II:n ulkopolitiikka oli hyvin myrskyisää: vuonna 1852 alkoi sota Argentiinaa vastaan, vuonna 1863 Brasilia sekaantui Uruguayn sisällissotaan ja 1865 Uruguay, Argentiina ja Brasilia taistelivat yhdessä Paraguayta vastaan. Naapurivaltio Paraguayn väestöstä sodassa menehtyi 70 prosenttia, joten sota oli väestöön suhteutettuna kaikkien aikojen verisin.


title: Brasilian historia

text: Vuonna 1888 keisari teki Euroopan-matkan, jonka aikana hänen sijaishallitsijanaan toiminut prinsessa Isabella käytti tilaisuutta hyväkseen ja vahvisti lain, jolla orjuus lakkautettiin lopullisesti koko valtakunnasta. Tämä kuitenkin herätti valtavaa suuttumusta maata omistaneen yläluokan piirissä, ja kun keisari palasi Euroopasta, hän huomasi menettäneensä kaiken tuen. Armeija pakotti yli 50 vuotta maata hallinneen Pedro II:n luopumaan vallasta ja poistumaan maasta. Brasilia julistettiin tasavallaksi, ja vuonna 1891 säädettiin Yhdysvaltain mallin mukainen perustuslaki.


title: Brasilian historia

text: 1800-luvun lopulla Brasilian väkiluku oli noin 15 miljoonaa ja uusia siirtolaisia saapui yli 100 000 vuodessa. Kahvi ja raakakumi olivat 1880-luvulla nousseet päävientituotteiksi, uusia plantaaseja perustettiin kaiken aikaa ja myös teollisuus kehittyi nopeaa vauhtia. Talouskasvu oli siis ripeää. Varjopuolena oli kuitenkin, että samaan aikaan myös jo ennestään suuret tuloerot kasvoivat huimasti. Pinnan alla kyteneestä tyytymättömyydestä huolimatta olot pysyivät verraten rauhallisina 1920-luvun alkuun saakka, koska ensimmäinen maailmansota kiihdytti maataloustuotteiden kysyntää ja vauhditti siten myös Brasilian talouskasvua. Vuosikymmenen alkupuolella tapahtui kuitenkin joitakin sotilasvallankaappauksen yrityksiä, ja kun kansainvälinen talouslama vuonna 1929 saapui, romahtivat myös kahvin maailmanmarkkinahinnat, ja tätä kautta myös koko Brasilian talous. Tästä oli seurauksena lokakuun 1930 sotilasvallankaappaus, joka nosti valtaan kenraali Getulio Dornelles Vargasin.


title: Brasilian historia

text: Getulio Vargasin valtakaudella Brasilian teollisuustuotantoa, sosiaaliturvaa sekä koulujärjestelmää kehitettiin voimakkaasti. Varjopuolena kuitenkin oli, että vuonna 1937 hän otti itselleen diktaattorin valtuudet, hajotti parlamentin, lakkautti perustuslain ja kielsi poliittisten puolueiden toiminnan. Toisen maailmansodan syttyminen nosti jälleen brasilialaisten maataloustuotteiden kysyntää maailmalla, mikä rauhoitti oloja ja nosti talouden kasvuun. Vuonna 1942 Brasilia julisti sodan akselivalloille (Italia, Saksa ja Japani) ja lähetti vuonna 1943 jopa omia joukkoja taistelemaan Eurooppaan Italian rintamalle. Sodan päätyttyä maa oli mukana yhdessä muiden liittoutuneiden kanssa perustumassa Yhdistyneitä kansakuntia vuonna 1945. Samaan aikaan Vargasin sisäpoliittinen asema kuitenkin horjui. Hänen täytyi tukeutua vasemmistoon pysyäkseen vallassa ja toteuttaakseen radikaalia uudistusohjelmaansa, mikä herätti tyytymättömyyttä armeijan ja oikeistolaisten piirien taholta. Lokakuussa 1945 Getulio Vargas syrjäytettiin jälleen uudessa sotilasvallankaappauksessa. Hänen tilalleen presidentiksi asetettiin Enrico Gaspar Dutra, joka palautti demokratian, säädätti uuden perustuslain ja kielsi kommunistien toiminnan. Diplomaattiset suhteet Neuvostoliittoon katkaistiin. Vargas ei kuitenkaan luovuttanut. Hän osallistui vuonna 1950 presidentinvaaleihin ja voitti ne selkeästi. Vargas jatkoi kesken jäänyttä uudistusohjelmaansa: hän muun muassa kansallisti öljyteollisuuden ja pyrki parantamaan maaseudun elinoloja jakamalla maata tilattomalle väestölle. Lisäksi hän pyrki kaventamaan yhdysvaltalaisten yritysten siihen saakka maassa nauttimia etuja. Tämä herätti jälleen huolestuneisuutta armeijan ja omistavan luokan piirissä, ja Vargasia painostettiin kaiken aikaa eroamaan. Tähän hän ei kuitenkaan suostunut, vaan teki mieluummin itsemurhan vuonna 1954.


title: Brasilian historia

text: Vargasin tilalle presidentiksi tuli João Café Filho, mutta hän joutui eroamaan virastaan jo vuonna 1955. Hänen seuraajakseen presidenttinä tuli Juscelino Kubitschek de Oliveira. Armeija suhtautui alusta alkaen vihamielisesti myös presidentti Kubitschekiin, mutta hän onnistui siitä huolimatta toteuttamaan jo pitkän aikaa suunnitteilla olleen suurhankkeen: siirtämään Brasilian pääkaupungin Rio de Janeirosta harvaan asuttuun sisämaahan. Tällä tavoin Kubitschek yritti innostaa rannikon suurkaupunkien slummeissa asuvia muuttamaan sisämaahan johon hän arveli kätkeytyvän suuria taloudellisia mahdollisuuksia. Uusi pääkaupunki Brasília vihittiin käyttöön vuonna 1960, ja samana vuonna presidentinvaalit voitti Janio da Silva Quoadros, joka ehti armeijan vastustuksen vuoksi toimia virassaan vain seitsemän kuukautta. Hänen tilalleen tuli vasemmistolainen João Goulart, joka aloitti muun muassa maareformin ja solmi jälleen diplomaattisuhteet Neuvostoliittoon.


title: Brasilian historia

text:
Goulartin vasemmistolainen politiikka suututti armeijan lopullisesti, ja huhtikuussa 1964 tapahtui sotilasvallankaappaus. Presidentti Goulart pakeni maasta. Valtaan astui upseerijuntta. Tällöin alkoivat väkivaltaiset vasemmistolaisten AY-aktiivien pidätykset ja "katoamiset". Nämä liittyivät muun muassa työnantajien ja paikallisviranomaisten kytköksiin, vaikka nämä saivatkin lain mukaan silloin toimia.
Sotilashallinnon pahimman ihmisikeusrikokset tapahtuivat kenraali Emílio Garrastazu Médicin hallitessa maata 1969-1974. Medicin kovaotteinen hallitus kukisti kaiken oppositiotoiminnan keinoista välittämättä. Radikaaleja vasemmistolaisia kidutettiin, joskus kuolemaan asti. Kidutus alkoi 1968. Samaan aikaan maan talous kasvoi nopeasti, 10 %:n vuosivauhtia. Näin sotilashallituksen talouspolitiikka onnistui aluksi kohtalaisen hyvin, sillä ulkomaisia investointeja tuli runsaasti maahan. Brasilia oli merkittävä öljyntuojamaa. Tällöin 1970-luvun öljykriisi aiheutti niin voimakkaan inflaation ettei Brasilian suhdanteille altis talous kestänyt sitä. Geisel hellitti oppositioon kohdistunutta painostusta jonkun verran, ja sotilasdiktatuurin purkamisesta alettiin puhua vuoden 1977 tienoilla. Kesti vuoteen 1985, ennen kuin maa oli taas siviilihallinnossa.


title: Brasilian historia

text: Valtion heikko taloustilanne kasvatti jälleen kerran tyytymättömyyttä, ja sotilasjuntan asema alkoi horjua. Puhkesi lakkoja ja demokratiaa vaativia mielenosoituksia. Tästä huolimatta oppositio sai tahtonsa läpi vasta vuonna 1985, kun presidentiksi valittiin Tancredo Neves. Neves kuitenkin sairastui ja kuoli ennen virkaanastujaisiaan, ja lopulta uudeksi presidentiksi tuli Jose Sarney. Lopullisesti paluu siviilihallintoon varmistui saman vuoden toukokuussa, kun parlamentti vahvisti uuden perustuslain, jonka myötä esimerkiksi presidentinvaaleista tuli suorat kansanvaalit. Brasilia siirtyi jälleen monipuoluejärjestelmään ja on pysynyt siitä lähtien siinä monista vaikeuksista huolimatta: esimerkiksi vuonna 1992 presidentti Collor de Mello joutui eroamaan korruptiosyytösten vuoksi.


title: Brasilian historia

text:
Vuoden 2000 tienoilla Brasiliassa oli toimiva demokratia ja hyvät edellytykset suurelle talouskasvulle. Tuloerot olivat edelleen valtavat.
Brasilian väestöstä noin kolmannes oli lukutaidotonta, samoin noin kolmannes asui suurkaupunkien slummeissa. Maassa oli noin 7–9 miljoonaa katulasta, jotka elättävät itsensä varastamalla, kerjäämällä ja prostituutiolla.


title: Brasilian historia

text: Vuonna 2002 vasemmiston presidenttiehdokas Luiz Inácio Lula da Silva "Lula" voitti presidentinvaalit toisella kierroksella. ja hallitsi maata menestyksellä vuoteen 2010 asti. Lula nimitti hallintoon sekä vasemmistolaisia että ei-vasemmistolaisia asiantuntijoita. Alussa ulkomainen pääoma säikähti vasemmistolaista Lulaa, mutta Brasilian riskiluokitus palautettiin ennelleen, kun selvisi ettei Lula aio muuttaa radikaalisti ulkomaisten sijoituksia. Lula oli populisti, joka toisaalta suosi maan liikemieseliittiä ja pyrki ylläpitämään ja kehittämään maan taloutta. Niinpä vaikka Lula oli sosialisti hän ei ollut läheskään Venezuelan Chavezin tapainen radikaali. Lulan kaudella Brasilia kuului keskiköyhiin nopean talouskasvun BRIC-maihin, joihin luetaan myös Venäjä, Kiina ja Intia.


title: Brasilian historia

text: Maan talouskasvua edisti alkutuotannon tuotteiden, muun muassa soijan ja biopolttoaineen kysynnän lisääntyminen maailmalla, Lula auttoi köyhiä muun muassa Fome Zero- ja Bolsa Familia -ohjelmilla ja hänen aikanaan maanomistajien ja maatyöläisten väkivaltaiset, varsinkin murhiin johtaneet konfliktit ovat vähentyneet selvästi. Lula nosti minimipalkkoja. Vuoden 2005 lopussa Brasilia maksoi velkansa pois IMF:lle. Brasilia oli aiemmin tunnettu maailman velkaantuneimpana maana. Vuonna 2005 oppositio koetti erottaa Lulan liittyen hallituksen korruptioskandaaliin, josta Lula onnistui kuitenkin pysyttelemään erossa.


title: Brasilian historia

text: Lulan kaudella tuloerot kapenivat nopeammin kuin muualla Latinalaisessa Amerikassa, sillä Lula käytti valtion rahaa sosiaalimenoihin suhteessa enemmän kuin missään muussa Latinalaisen Amerikan maassa. Tästä Lula sai tietenkin osakseen myös arvostelua. Koska Lula koetti miellyttää sekä maan rikkaita että köyhiä, hän ei esimerkiksi maanjakokysymyksissä ollut kaikessa köyhien mieleen. Lula epäonnistui omien sanojensa mukaan sotilasvallan ajalta periytyvän puoluekielteisen, korruptiota suosivan suhtautumisen pois kitkemisessä. Vuonna 2010 löytyi suuri öljyesiintymä, jonka uskottiin olevan merkittävä tulevaisuudessa Brasilialle, joka oli merkittävä öljyntuoja. Lula piti välejä sekä Yhdysvaltoihin että tämän vastustajaan Venezuelan Chaveziin. Silti Lulan Brasilia asettui monessa kysymyksessä Yhdysvaltoja vastaan, mm. ei hyväksynyt Irakin sotaa. Lulan aikana Brasilia toimitti Iraniin lääketieteellisiin tarkoituksiin 20-prosenttista uraania. Lulaa kannatti yli 70 prosenttia vielä hänen toisen kautensa lopussa.


title: Brasilian historia

text:
Keskusta-sosialistit hävisivät vuoden 2018 presidentinvaalit. Niissä nousi
presidentiksi entinen armeijan kapteeni Jair Bolsonaro. Bolosnaroa äänestivät monet maanomistajat. liikemiehet ym. Brasilian keskeiset piirit. Tarkkailijat luonnehtivat Bolsonaroa äärioikeistolaiseksi. Bolosnaro ihaili avoimesti sotilasdiktatuurin aikoja. Hän moitti sitä liian pehmeäksi,ei liian kovaksi. Diktatuurin aikoina oli ollut nykyistä vähemmän rikollisjoukkoja ja talos meni paremmin. Niinpä monet barsilaialiset pitivät diktatuuria hyvänä.
Hän lupasi tapattaa rikolliset ja kitkeä korruption. Bolsonaro ei pitänyt maan värillisestä väestönosasta ja seksuaalivähemmistöistä.
Toisaalta hän tuki uskontoa. Bolsonaron vastustajat pelkäsivät tämän kaventavan kansalaisvapauksia tai hävittävän maan demokratian. Bolsonaro lupasi puolustaa vapautta ja demokratiaa.


title: Dynastia (vuoden 1981 televisiosarja)

text: Dynastia () on yhdysvaltalainen prime time -saippuasarja, joka on saanut ensiesityksensä ABC-kanavalla vuosina 1981–1989. Se kertoo öljyllä rikastuneista Carringtoneista, jotka asuvat ja työskentelevät Denverissä Coloradon osavaltiossa. Yli 200-osaisen sarjan pääosissa nähdään muun muassa John Forsythe, Linda Evans ja Joan Collins. "Dynastia" oli aikoinaan hyvin suosittu ympäri maailmaa, ja sen menestystä yritettiin hyödyntää spin-off-sarjassa "Colbyt" (1985–1987). Myöhemmin "Dynastian" jatkoksi tehtiin vielä minisarja "Dynastia – viimeinen luku" (1991).


title: Dynastia (vuoden 1981 televisiosarja)

text: Syksyllä 2017 Yhdysvalloissa alettiin esittää "Dynastiaan" pohjautuvaa uutta televisiosarjaa.


title: Dynastia (vuoden 1981 televisiosarja)

text: "Dynastia" oli ensimmäisiä televisiosarjoja, joissa kuvattiin todella varakkaita, liiketoimintaa harjoittavia suurperheitä. Sarjan toinen käsikirjoittaja ja tuottaja Esther Shapiro on kertonut saaneensa idean "Minä, Claudius" -sarjasta, jossa häntä kiehtoivat roomalaisten perheiden väliset ristiriidat. "Dynastia" sai epäilemättä vaikutteita myös samantyylisestä iltamelodraamasta "Dallasista", joka oli tehnyt Yhdysvalloissa katsojaennätyksiä.


title: Dynastia (vuoden 1981 televisiosarja)

text: Sarjan tuotanto tuli huomattavasti "Dallasia" kalliimmaksi. "Dynastiassa" korostuivat kauneus, rikkaus ja glamour, ja siitä muodostui eräänlainen 1980-luvun yltäkylläisyyden symboli. Sarjaan tehtiin yli 200 jaksoa, joista jokainen maksoi suomalaisen elokuvan verran (1,2 miljoonaa dollaria). Puvustukseen käytettiin suuria summia, ja muotisuunnittelija Nolan Miller loihti joka jaksoon vähintään kymmenen uutta asua. Jopa sarjassa nähdyt timantit olivat aitoja; muovisia tai lasisia jäljitelmiä ei käytetty. Parhaimmillaan pääosien esittäjät John Forsythe ja Joan Collins saivat yhdestä jaksosta palkkioksi satatuhatta dollaria.


title: Dynastia (vuoden 1981 televisiosarja)

text: "Dynastiasta" tuli kansainvälinen menestys, ja tuotantokaudella 1984–1985 se oli Amerikan katsotuin televisiosarja. "Dynastiaa" esitettiin noin 70 maassa, ja erityisen suosittu se oli Länsi-Euroopassa. Vuosikymmenen loppupuolella yleisön innostus kuitenkin hiipui. Huonojen katsojalukujen vuoksi televisioyhtiö ABC lopetti ohjelman vuonna 1989 niin äkillisesti, että useat tarinalinjat jäivät kesken.


title: Dynastia (vuoden 1981 televisiosarja)

text:
"Dynastiassa" tapahtumien keskipisteenä ovat upporikkaat Carringtonit ja Colbyt, jotka asuvat Denverissä Coloradon osavaltiossa. Sarjan kantavia teemoja on öljymiljonääri Blake Carringtonin (John Forsythe), hänen puolisonsa Krystlen (Linda Evans) ja Blaken ex-vaimon Alexisin (Joan Collins) välinen kolmiodraama. Lojaali Krystle ja juonitteleva Alexis ovat luonteeltaan toistensa vastakohtia. Naisilla on sarjassa aktiivinen rooli, ja tarinassa painottuvat enemmän perhesuhteet kuin liike-elämän kiemurat. Aikakauden tyypillisistä televisiosarjoista poiketen "Dynastia" käsittelee näkyvästi myös homoseksuaalisuutta ja siihen liittyvää homofobiaa.
"Dynastian" alussa Blake vie vihille entisen sihteerinsä Krystlen. Tämän on vaikea sopeutua uuteen elämäntyyliin, johon kuuluu muun muassa valtava talo, hienoja autoja ja kalliita vaatteita. Kartanon henkilökunta ei tottele häntä, ja Blaken kapinallinen tytär Fallon (Pamela Sue Martin) halveksii avoimesti äitipuoltaan. Myös Blakesta paljastuu pimeä puoli, sillä kerran suutuspäissään hän raiskaa vaimonsa. Krystlestä tulee kuitenkin läheinen ystävä Blaken pojan Stevenin (Al Corley) kanssa. Isän ja pojan välit ovat tulehtuneet, koska Steven ei suostu työskentelemään Carringtonien perheyhtiössä. Blake ei myöskään hyväksy poikansa homoseksuaalisia taipumuksia. Fallonin ja Stevenin äiti ei ole ollut mukana lastensa elämässä pitkään aikaan, sillä Blake on ajanut hänet pois Denveristä.


title: Dynastia (vuoden 1981 televisiosarja)

text: Steven hankkii töitä Matthew Blaisdelilta (Bo Hopkins), joka on Blaken kilpailija öljyalalla – ja Krystlen entinen rakastaja. Steven tutustuu samalla Matthew’n vaimoon Claudiaan (Pamela Bellwood), joka on kärsinyt mielenterveysongelmista. Blaisdelien avioliitto on kriisissä, ja Stevenin ja Claudian välille kehittyy intiimi suhde. Myöhemmin Stevenin ex-poikaystävä Ted Dinard (Mark Withers) käy tapaamassa häntä Carringtonien kartanossa. Blake raivostuu, kun kuulee Tedin läsnäolosta, ja ryntää erottamaan miehet toisistaan. Nujakassa Ted kaatuu, lyö päänsä ja kuolee. Blake saa syytteen murhasta. Oikeudenkäyntiin saapuu yllättäen todistajaksi Fallonin ja Stevenin äiti Alexis."Dynastia" muistetaan monista uskomattomista juonenkäänteistään. Käsikirjoitukseen sisältyy esimerkiksi lukuisia murhia ja kaapattuja lapsia. Sarjassa nähdään myös ”henkiin heräämisiä”, sillä aika ajoin selviää, että joku kuolleeksi luultu hahmo onkin elossa.


title: Dynastia (vuoden 1981 televisiosarja)

text: Kun Alexis palaa Denveriin pitkän poissaolon jälkeen, hän pyrkii kostamaan Blakelle kokemansa vääryydet. Tulilinjalle joutuu myös uusi vaimo Krystle, jolle Alexis aiheuttaa keskenmenon. Krystlen mitta täyttyy, ja kaksikko ajautuu käsirysyyn. Tappelun tuoksinassa tavarat lentelevät ja Alexisin asunto tärveltyy. Naiset kinastelevat "Dynastiassa" useaan otteeseen ja päätyvät myöhemmin riitelemään muun muassa lummealtaaseen ja mutalammikkoon.


title: Dynastia (vuoden 1981 televisiosarja)

text: "Dynastian" viides tuotantokausi päättyy kuninkaallisiin häihin, joissa Amanda Carrington (Catherine Oxenberg) astelee alttarille Moldavian prinssi Michaelin (Michael Praed) kanssa. Vihkiseremonia saa rajun käänteen, kun terroristit hyökkäävät ja muuttavat tilaisuuden verilöylyksi. Luotisateessa lähes koko Carringtonin suku kaatuu lattialle, ja katsojat jätetään arvailemaan, kuinka moni hahmoista säilyy hengissä. Seuraavalla kaudella paljastuu yllättäen, että kukaan sarjan päähenkilöistä ei kuole.


title: Dynastia (vuoden 1981 televisiosarja)

text: Kahdeksannella kaudella tunteita kuohuttaa Fallon (Emma Samms), joka väittää joutuneensa ufon sieppaamaksi. Fallonin ja avaruusaluksen kohtaaminen näytettiin alun perin "Dynastian" sisarsarjassa "Colbyt", mutta lennokasta juonta päätettiin jatkaa "Dynastiassa".


title: Dynastia (vuoden 1981 televisiosarja)

text: "Dynastian" tuottaja Aaron Spelling olisi halunnut Blaken rooliin Laurence Olivierin. Toive ei kuitenkaan toteutunut, ja miespääosaan kiinnitettiin ensin George Peppard. Hän ehti esittää öljymagnaattia vain pilottijaksossa, sillä näyttelijä ei tullut toimeen sarjan tuottajien kanssa. Peppard erotettiin ja hänen tilalleen palkattiin John Forsythe. Sarjan aloitusjakso kuvattiin sen jälkeen uudelleen.


title: Dynastia (vuoden 1981 televisiosarja)

text:
Blake oli "Dynastian" alussa varsin röyhkeä ja epämiellyttävä hahmo. Forsythe alkoikin epäröidä, haluaako sittenkään esittää häntä. Niinpä roolihahmoa pehmennettiin ja sarjaan päätettiin tuoda toinen ikävä ihminen, Blaken katkera ex-puoliso Alexis. Spelling kaavaili rooliin Sophia Lorenia, mutta tämä kieltäytyi osasta. Myös Elizabeth Tayloria pyydettiin sarjaan tuloksetta. Lopulta Spelling päätyi tarjoamaan roolia Joan Collinsille, jonka Hollywood-ura oli jo jäämässä unohduksiin.
Collins ei ollut aiemmin kuullut "Dynastiasta", mutta hyväksyi työtarjouksen siitä huolimatta, että kuvausten alkuun oli vain kaksi viikkoa. Hänet nähdään sarjassa vasta sen toisella tuotantokaudella, joten ensimmäisen kauden viimeisessä jaksossa Alexisia esittää toinen, hunnutettu näyttelijä. Alexis oli alun perin tarkoitettu lyhytaikaiseksi hahmoksi, mutta katsojat hullaantuivat häneen niin, että Collins pysyi mukana sarjan loppuun asti. Kovaotteisesta Alexisista tuli "Dynastian" uusi keskushahmo ja yleisön suosikki.


title: Dynastia (vuoden 1981 televisiosarja)

text: Hyväsydämisen Krystlen rooliin soviteltiin aluksi Angie Dickinsonia. Kun hän ei suostunut mukaan, "Dynastian" ensimmäiseen naispääosaan valittiin Linda Evans. Hänellä on sarjassa kaksoisrooli, sillä viidennellä ja kuudennella tuotantokaudella hän pääsi esittämään myös Krystlen kaksoisolentoa, näyttelijä Rita Lesleyä. Evans poistui "Dynastiasta" yhdeksännen kauden alussa, jolloin hänen hahmonsa vaipuu koomaan. Näyttelijä palasi kuitenkin Krystlen rooliin vuonna 1991, kun Carringtonien tarinaa jatkettiin minisarjassa "Dynastia – viimeinen luku".


title: Dynastia (vuoden 1981 televisiosarja)

text: Forsythe on ainoa näyttelijä, joka esiintyy "Dynastian" kaikissa jaksoissa. Myös Evans ja Collins ovat mukana pitkään, mutta sarjassa on lisäksi useita keskeisiä hahmoja, joiden näyttelijä on vuosien saatossa vaihtunut. Carringtonien lapsilla Stevenillä, Fallonilla ja Amandalla on ollut kaikilla kaksi esittäjää. Kun Al Corley jätti sarjan ja Stevenin rooliin palkattiin Jack Coleman, hahmon ulkomuodon muuttuminen jopa selitettiin yleisölle: kolmannella kaudella Steven polttaa kasvonsa öljynporauslautan räjähdyksessä ja tarvitsee siksi plastiikkakirurgiaa. Kun Fallonin esittäjä vaihtui, katsojat tutustutettiin uuteen näyttelijään hienovaraisemmin, käyttämällä apuna sarjassa nähtyä maalausta. Fallonin muotokuva, joka oli aiemmin vastannut Pamela Sue Martinin ulkonäköä, muuttui Emma Sammsin näköiseksi.


title: Dynastia (vuoden 1981 televisiosarja)

text: Helmikuussa 1985 "Dynastiasta" esitettiin jakso, jossa Krystle (Linda Evans) ja liikemies Daniel Reece (Rock Hudson) ovat ratsastamassa. Krystle putoaa hevosen selästä maahan, jolloin Reece rientää apuun, kumartuu ihastuksensa ylle ja suutelee tätä. Kun Hudson muutamaa kuukautta myöhemmin paljasti sairastavansa aidsia, kohtauksesta nousi valtava kohu. Hudsonin moraalia arvosteltiin, sillä hän ei ollut kertonut tartunnastaan Evansille, vaikka oli jo tuolloin tiennyt asiasta. Naistähden pelättiin saaneen ”kuoleman suudelman”, ja hädissään "Dynastian" tuottajat tarjosivat kaikille näyttelijöille mahdollisuuden hiv-testiin.


title: Dynastia (vuoden 1981 televisiosarja)

text: Vaikka lääkärit vakuuttivat, ettei Evans ollut vaarassa, tuntematon ja pahamaineinen tauti ruokki ennakkoluuloja. Hollywoodin valtasi paniikki: monet näyttelijät kieltäytyivät suutelukohtauksista, ja jotkut perustivat jopa yksityisiä veripankkeja, jotta eivät altistuisi aidsille verensiirrossa. Evans säilytti sen sijaan rauhallisuutensa, eikä hän tiettävästi ollut vihainen vastanäyttelijälleen. Hudson itse kärsi suudelmasta tunnontuskia ja kuvasi kohtausta yhdeksi elämänsä hirveimmistä kokemuksista.


title: Dynastia (vuoden 1981 televisiosarja)

text: Elokuvanäyttelijänäkin tunnettu Rock Hudson oli ensimmäinen merkittävä julkisuuden henkilö, joka ilmoitti saaneensa aidsin. Hän menehtyi sairauteensa vielä samana vuonna.


title: Dynastia (vuoden 1981 televisiosarja)

text: "Dynastian" rinnalle lanseerattiin vuonna 1985 spin-off-sarja "Colbyt" (engl. "Dynasty II: The Colbys", sittemmin "The Colbys"), jonka tapahtumat sijoittuvat Kaliforniaan Jeff Colbyn sukulaisten luokse. Sarjassa "Dynastian" Jeff (John James) muuttaa Los Angelesiin ja kohtaa siellä ex-vaimonsa Fallonin (Emma Samms), jonka on luultu kuolleen lento-onnettomuudessa. Muita päähahmoja ovat Colby Enterprises -yhtiön johtaja Jason Colby (Charlton Heston), hänen vaimonsa Sable (Stephanie Beacham), hänen sisarensa Constance (Barbara Stanwyck), hänen poikansa Miles (Maxwell Caulfield) ja Jeffin äiti Francesca (Katharine Ross).


title: Dynastia (vuoden 1981 televisiosarja)

text:
Ennen spin-off-sarjan alkua "Colbyjen" tarinaa pohjustettiin "Dynastiassa". Sarjan viidennellä tuotantokaudella katsojille paljastetaan muun muassa, että Fallon on elossa ja että hän kärsii muistinmenetyksestä. Kuudennen kauden alussa myös useat muut "Colbyt"-sarjan päähenkilöistä käyvät esittäytymässä "Dynastiassa". Colbyjen ja Carringtonien sukutarinat punoutuvat yhteen myöhemminkin, sillä "Colbyissa" nähdään vierailijoina "Dynastian" Blake (John Forsythe), Dominique (Diahann Carroll), Adam (Gordon Thomson) ja Steven (Jack Coleman). "Colbyja" tehtiin kaksi tuotantokautta, joiden jälkeen Fallonin ja Jeffin tarinaa jatkettiin taas "Dynastiassa". Myös Sable ja hänen tyttärensä Monica (Tracy Scoggins) ovat mukana "Dynastian" viimeisellä tuotantokaudella.
Vuonna 1991 "Dynastian" jatkoksi valmistui vielä minisarja "Dynastia – viimeinen luku" (engl. "Dynasty: The Reunion").


title: Dynastia (vuoden 1981 televisiosarja)

text: Suomessa "Dynastiaa" alettiin esittää kesäkuussa 1984. Sarja kuului Mainos-TV:n ohjelmistoon, ja sitä näytettiin aluksi perjantai-iltaisin "Kymmenen uutisten" jälkeen. Välillä sarjaa lähetettiin keskiviikkoisin, mutta sitten se palasi taas perjantaihin. Syksyllä 1990 "Dynastia" siirtyi pysyvästi Kolmoskanavalle, josta se sai paikan maanantai-illasta. Sarjan päätösjakso esitettiin helmikuussa 1992.


title: Dynastia (vuoden 1981 televisiosarja)

text: MTV3 toi "Dynastian" uudelleen televisioon vuonna 2000. Sarjaa lähetettiin viitenä päivänä viikossa (maanantaista perjantaihin) kymmenen kuukauden ajan. Uusinnat aloitettiin kesällä, jolloin niitä näytettiin kanavalla alkuillasta. Syksyllä esitysajaksi vaihtui alkuiltapäivä.


title: Dynastia (vuoden 1981 televisiosarja)

text: "Dynastian" kaikki yhdeksän tuotantokautta on julkaistu DVD-levyillä. Ensimmäinen tuotantokausi tuli markkinoille Yhdysvalloissa ja Kanadassa huhtikuussa 2005 ja Euroopassa huhtikuussa 2008. Joulukuussa 2012 Pohjoismaissa julkaistiin DVD-boksi, joka sisältää sarjan kaikki jaksot (yhteensä 58 levyä). Siinä on mukana myös suomenkielinen tekstitys.


title: Dynastia (vuoden 1981 televisiosarja)

text: Ensimmäisen kauden DVD-julkaisussa on lisämateriaalina muun muassa minidokumentti "Family, Furs and Fun: Creating Dynasty".


title: Dynastia (vuoden 1981 televisiosarja)

text: "Dynastian" luojat Richard ja Esther Shapiro ovat ilmaisseet, että he haluaisivat tehdä "Dynastiaan" pohjautuvan elokuvan. Tammikuussa 2011 antamassaan lausunnossa Richard Shapiro kertoi, että elokuvan juoni sijoittuisi 1960-luvulle eli sarjan tapahtumia edeltävään aikaan. Siinä kuvattaisiin Blaken nousua yhtiön johtoon ja hänen suhdettaan Alexisiin.


title: Dynastia (vuoden 1981 televisiosarja)

text: Alexisin esittäjä Joan Collins on puolestaan todennut useaan otteeseen, että olisi mielellään mukana tekemässä "Dynastiaan" uusia jaksoja. Syksyllä 2011 hän antoi televisiohaastattelussa ymmärtää, että Shapirot olisivat jo kirjoittaneet sarjalle jatkoa. Vuonna 2012 Collins mainitsi "TV Guide" -lehdessä keskustelleensa mahdollisesta paluusta myös "Dynastia"-kollegoidensa Pamela Sue Martinin, Jack Colemanin ja John Jamesin kanssa. ”Olisimme innokkaita tekemään sen”, hän sanoi.


title: Dynastia (vuoden 1981 televisiosarja)

text: Esther Shapiron mukaan CBS:n televisiostudioilla olisi ollut kiinnostusta jatkaa sarjan tekoa 2010-luvun vaihteessa, mutta sopivaa konseptia ei silloin löytynyt. Shapirot eivät pitäneet ajatuksesta, että uusissa jaksoissa olisivat pääosissa alkuperäisten "Dynastia"-hahmojen jälkeläiset.


title: Dynastia (vuoden 1981 televisiosarja)

text:
Syyskuussa 2016 tuli julki tieto, että yhdysvaltalainen The CW -televisiokanava tekee "Dynastiasta" uuden, nykyaikaisen version.
Toteutuksesta vastaavat Sallie Patrick, Josh Schwartz ja Stephanie Savage, joiden lisäksi tekijäkaartiin kuuluvat myös Richard ja Esther Shapiro. Sarjan esittäminen alkoi lokakuussa 2017.


title: Dynastia (vuoden 1981 televisiosarja)

text: Uusi "Dynastia" ei jatka alkuperäistä tarinaa, vaan kyseessä on mukaelma 1980-luvun sarjasta. Rikkaat Carringtonit ja Colbyt ovat edelleen pääosassa, mutta hahmoihin on tehty muutoksia ja näyttelijät on vaihdettu. Sarjan keskiössä on erityisesti kaksi naista: miljardööri Blake Carringtonin tytär Fallon (Elizabeth Gillies) ja tämän tuleva äitipuoli Cristal (Nathalie Kelley). Blake Carringtonia esittää Grant Show ja Alexis Carringtonia Nicollette Sheridan.


title: Dynastia (vuoden 1981 televisiosarja)

text: Suomessa sarjaa voi seurata maksullisen Netflix-suoratoistopalvelun kautta.


title: Mjasištšev M-101T Gžel

text: Mjasištšev M-101T ”Gžel” (ven. Мясищев М-101) on venäläinen, Mjasištševin suunnittelutoimiston suunnittelema yksimoottorinen liike- ja matkustajalentokone. 31. maaliskuuta 1995 ensilentonsa lentänyttä konetta valmistaa Nižni Novgorodissa sijaitseva Sokolin lentokonetehdas.


title: Mjasištšev M-101T Gžel

text: Konetta on tarkoitus valmistaa 700 kappaletta ja sen on tarkoitus kilpailla Cessna Caravan I:n, Cessna Grand Caravanin, Pilatus PC-12:n, Socata TBM-700:n ja Piper Malibu Meridianin kanssa. M-101 on suunniteltu toimivaksi lämpötilassa, jonka vaihteluväli on −50…+50 °C, ja se nousee sekä laskeutuu lyhyille sekä heikkotasoisille lentokentille. Kaskol, joka omistaa 40 prosenttia Nižni Novgorodin lentokonetehtaasta ja tukee Namibian-Russian Aircraft Manufacturersia, uskoo myyvänsä viiden vuoden kuluessa sata M-101:tä Namibiaan ja 150 Kiinaan. Osa koneista voidaan koota Namibiassa. M-101:n kustannuksiksi yhdeltä koneelta arvioidaan 1 500 000 dollaria.


title: Harkovan metro

text: Harkovan metro on metrojärjestelmä Harkovassa, Ukrainassa. Se avattiin vuonna 1975, jolloin se oli Ukrainan toinen ja Neuvostoliiton viides metro. Metron rakentaminen aloitettiin vuonna 1968.


title: Harkovan metro

text: Harkovan metron kolme linjaa ovat:


title: Leivos

text: Leivos on pieni leivonnainen.


title: Leivos

text: Leivoksen tarina ponnistaa 1700-luvun muropohjaisesta tortusta, jonka idea oli täytteessä. Leivoksessa sitä vastoin muoto oli tärkein. Tortun ja leivoksen erotti kaksinkertainen paistaminen, taikinalaadut ja kuorrutukset. Torttukuorrutuksia tehtiin ruusunmarjasoseesta, myöhemmin myös marsipaanista.


title: Leivos

text: Keskiajalla leivoksia olivat rinkeli, stritzel, piparkakku ja vohveli, barokkiaikana pasteija ja torttu. 1800-luvun kahvihuoneissa esiteltiin makeat leivonnaiset, joissa juotiin ranskalaiseen tyyliin kahvia "pain a cafe" -leivän kera.


title: Leivos

text: Suomen ensimmäisen konditorian avasivat Porvooseen Sveitsin Graubüdenista tulleet sokerileipurit vuonna 1820. Vuonna 1891 Karl Fazer avasi Helsinkiin konditoriansa. Hän toi ulkomailta kinuskin, jonka merkitys kasvoi paitsi kakun kuorrutteena myös leivoksissa. Myytyään leivonnaisia omasta leipomostaan jo muutaman vuoden kondiittori Fredrik Edvard Ekberg avasi vuonna 1865 Helsingin Aleksanterinkatu 52:ssa konditorian. Ensimmäisessä lehti-ilmoituksessaan se mainosti aleksanterinleivoksia, masariinileivoksia, napoleonleivoksia ja runebergintorttuja. Ekbergiä kutsutaan helsinkiläisen ja suomalaisen leivoskulttuurin isäksi. Eräs hänen tunnetuimpia leivoksiaan on kilpikonnaleivos.


title: Okmetic

text: Okmetic Oyj on suomalainen puolijohdeteollisuudelle piikiekkoja valmistava pörssiyhtiö, joka perustettiin vuonna 1985 Outokumpu Oyj:n ja Nokia Oyj:n yhteisyrityksenä.Yhtiön asiakaskohtaisesti räätälöityjä, korkean lisäarvon piikiekkoja käytetään etenkin antureiden sekä erillispuolijohteiden ja analogiapiirien valmistukseen.


title: Okmetic

text: Okmeticin listautui vuonna 2000 Helsingin pörssiin. Listautumisen jälkeen Outokummun osuus yhtiön osakkeista oli noin 28 %. Huhtikuun 2006 lopussa Outokummun osuus oli 32 %, mistä se putosi noin puoleen toukokuussa 2006. Outokumpu myi loputkin osakkeensa marraskuussa 2010. Huhtikuussa 2016 kiinalainen National Silicon Industry Group (NSIG) teki ostotarjouksen Okmeticin kaikista osakkeista, ja Okmeticin hallitus suosittelee osakkeenomistajille ostotarjouksen hyväksymistä.


title: Okmetic

text: Yhtiön pääkonttori sijaitsee Vantaalla, jossa myös valmistetaan yhtiön piikiekot.


title: Okmetic

text: Okmeticin liikevaihto vuonna 2015 oli 84,5 miljoonaa euroa, kun se sitä edeltävänä vuonna oli 74,1 miljoonaa euroa. Vuoden 2015 lopussa yhtiö työllisti 387 työntekijää.


title: Leipomo

text: Leipomo on laitos, jossa valmistetaan (myytäväksi) leipää ym. leipomatuotteita. Leipomon yhteydessä toimii toisinaan myös kahvila, jolloin puhutaan leipomokahvilasta.


title: Leipomo

text: Erityisesti herkkuleivonnaisia valmistava leipomo on konditoria, jota nimeä käytetään myös sen tuotteita myyvästä kahvilasta tai myymälästä.


title: Lasagne

text: Lasagne on italialaislähtöinen uunissa paistettava pastaruoka. Sen valmistukseen käytetään yleensä muun muassa juustoa ja valkokastiketta pastalevyjen välissä kerroksittain. Esikeitetyt lasagnelevyt valmistetaan durumvehnäjauhosta ja vedestä, ja ne ovat ohuita ja suoria. Kastikkeen lisäksi täytteenä voi olla esimerkiksi lihaa, mereneläviä tai kasviksia.


title: Lasagne

text: Lasagne on syntynyt Pohjois-Italiassa Emilia-Romagnan maakunnassa luultavasti 1400-luvulla. Sana lasagna on ilmeisesti johdettu kreikkalaisten yöastiaa eli pottaa merkitsevästä sanasta, joka on siirtynyt latinaan muodossa lasanum ja tarkoitti antiikin Roomassa keittoastiaa.


title: Iwaten prefektuuri

text: Iwaten prefektuuri () on yksi Japanin prefektuureista ja sijaitsee Koillis-Japanissa Honshūn saaren pohjoisosassa Tōhokun alueella. Sen hallintokaupunki on Morioka.


title: Iwaten prefektuuri

text: Iwate on Japanin itärannikolla Tyynen valtameren rannalla. Sen naapureina ovat pohjoisessa Aomori, lännessä Akita ja etelässä Miyagi. Iwate on sangen epätasaista seutua, ja siellä on vuoristoja niin lännessä, Honshūn saaren keskiosassa, kuin idässä rannikollakin. Prefektuurin keskiosassa on tasaisempaa, ja siellä kulkevan Kitakamijoen laaksossa on myös pääkaupunki Morioka. Iwaten väkiluku on noin 1 284 384. Pinta-alaltaan se on Japanin prefektuureista toiseksi suurin heti Hokkaidon jälkeen.


title: Iwaten prefektuuri

text: Kuten muukin Honshūn pohjoisosa, oli Iwate muinoin ainu-alkuperäiskansan asuma-aluetta. Siellä elettiin metsästyksen ja kalastuksen turvin, mikä runsaan eläimistön ja kalaisten vesien ansiosta elätti varsin suuren väestön. Etelästä tulleet japanilaiset alkoivat levittäytyä kohti pohjoista valtakuntansa perustamisen jälkeen 500-luvulla ja alistivat nykyisen Iwaten alueen Japanin keisarin ylivallan alle vuoden 800 jälkeen. Japanin valtakuntaa ei otettu mielellään vastaan, ja alkuperäiskansat kapinoivat aina 1000-luvulle saakka. Iwaten asukkaat kävivät laajamittaista kauppaa eteläisen Japanin kaupunkien sekä Korean ja jopa Kiinan kanssa. Heitä ei ollut kovin paljon, mutta heidän kauppasuhteensa toivat heille etuja, kuten paljon aseita sekä kiintoisasti myös suurempia ja parempia hevosia kuin muualla Japanissa.


title: Iwaten prefektuuri

text: Japani piti Iwaten asukkaita uhkana itselleen ja kävi pitkällistä sotaa heitä vastaan. Vähitellen kampanja tuotti tulosta, ja kun samaan aikaan luonnonuskontoja tunnustaneita alkuasukkaita käännytettiin buddhalaisuuteen, pystyi Japanin kulttuuri edesauttamaan valloitusta. Vuoden 1000 jälkeen Iwate oli jo kiinteä osa valtakuntaa, lukuun ottamatta tiettyjä syrjäisten vuorten asukkaita, jotka elivät irrallaan yhteiskunnasta. Niitä, jotka vielä 1100-luvulla vastustivat keskushallintoa, ruvettiin kutsumaan ezoiksi. Heidän lukumääränsä lienee kuitenkin tässä vaiheessa ollut merkityksetön. Tästä eteenpäin Iwaten historia seuraa muiden Japanin syrjäisten maaseutualueiden historiaa.


title: Iwaten prefektuuri

text: Iwate on leimallisesti maatalousmaata, ja sen maata on hyödynnetty jo tuhansia vuosia. Kauniit maisemat ovat säilyneet hyvin kaikkialla maaseudulla. Teollisuus on hyvin niukkaa, ja tällä hetkellä prefektuurin väestö on vähenemään päin muuttoliikkeen seurauksena. Moriokan ympäristössä on kuitenkin jonkin verran teollisuuslaitoksia, jotka ovat erikoistuneet puolijohde- ja tietoliikenneteknologian valmistukseen. Liikenneyhteydet ovat hyvän tie- ja rautatieverkoston varassa, sillä Iwatessa ei ole kunnollisia merisatamia.


title: Iwaten prefektuuri

text: Iwaten prefektuuri on jaettu neljän suuryleiskehitystoimiston toimialueeseen, joiden alaisuudessa on 14 kaupunkia ("shi"), 10 kuntaa ("chō"/"machi") ja 4 kylää ("mura"). 4 kehitystoimistoa ovat:


title: Ruislimppu

text: Ruislimppu on paksu ja pehmeä, puolipallon tai pikemminkin kalotin muotoinen ruisleipä. Nimi on länsisuomalaista perua; idässä "limppu" on vanhastaan tarkoittanut pientä, ohutta kakkusta.


title: Ruislimppu

text: Pehmeätä leipää Länsi-Suomessa syötiin vain heti suurleipomusten jälkeen sekä juhlina, kun taas Itä-Suomessa oli tapana leipoa kerran viikossa niin, että pehmeää ruislimppua oli aina tarjolla.


title: Ruislimppu

text: Paksu leipä oli yleensä vähemmän hapanta kuin kuivattavaksi aiottu reikäleipä. Ruisleipätaikina hapatettiin perinteisesti taikinanjuurella ja 1930–1940-luvulta lähtien helppokäyttöisemmällä leipomohiivalla.


title: America’s Army

text: America’s Army on internetistä ilmaiseksi ladattava, Yhdysvaltain armeijan kehittämä armeijasimulaatiopeli. Aluksi pelissä luodaan oma hahmo ja suoritetaan erilaisia harjoituksia, joiden jälkeen pelaaja pääsee pelaamaan verkossa muita vastaan. Palkintona riittävästä pelaamisesta saa esimerkiksi oikeuden muokata omaa asettaan. Peli on julkaistu virallisesti Yhdysvaltain itsenäisyyspäivänä 4. heinäkuuta 2002.


title: America’s Army

text:
Pelistä on neljä pääversiota ja niiden välillä on julkaistu useita päivityksiä, jotka korjaavat pelin bugeja. Ensimmäinen versio perustui Unreal Enginen versioon 2. Pelin versiossa 2.4 vuonna 2005 otettiin käyttöön Unreal Engine 2.5, joka mahdollistaa muun muassa ajoneuvot.
America’s Armyn kolmas versio (3.0), joka käyttää Unreal Engine 3.0:aa, julkaistiin 17. kesäkuuta 2009. Pelin neljäs versio, "America’s Army: Proving Grounds", julkaistiin 1. lokakuuta 2015.


title: America’s Army

text: Pelaaja on aina Yhdysvaltojen puolella ja näkee viholliset vastustajina (Opfor). Vastaavasti toisella puolella pelaavat näkevät itsensä samalla tavalla, oman joukkueensa Yhdysvaltojen asuissa ja viholliset eri asuissa. Pelin aseet näkyvät myös vastaavalla tavalla. Jokaisessa "America’s Armyn" kentässä on suoritettava jokin tehtävä ryhmätyöskentelyn avulla, joissakin kentissä näitä tehtäviä saattaa olla useitakin kappaleita. "America’s Armyn" tavoite on simuloida yhdysvaltalaisen sotilaan koulutusta ja taisteluolosuhteita. Jokainen hahmo laitetaan ensin testi radalle ja vasta vaativat testit läpäistyään saa pelaaja käyttää tiettyjä aseita. Esimerkiksi tarkka-ampujaksi haluava ei voi napata kiikarikivääriä hyllyltä, vaan ensin on osoitettava ampumaradalle omaavansa tarkan sihdin ja vakaan käden. Ilman koulutuksen tuomia hahmoluokkaetuja pelaajien on tyytyminen pelkkään rivimiehen rooliin.


title: America’s Army

text: "America’s Armyssa" jokainen pelaaja kerää virallisilla palvelimilla pelatessaan kokemuspisteitä, joita pelissä kutsutaan nimellä "honor". Honor-pisteet antavat vain viitettä pelaajan tasosta. Se ei suoraan kerro, kuinka hyvä pelaaja on. Oman hahmon luomisen jälkeen honor-pisteitä pelaajalla on kymmenen ja pelaamalla on mahdollisuus nostaa pisteet maksimissaan sataan. Honor-pisteistä on hyötyä pelatessa, sillä jo 15 honor-pistettä omaava pelaaja voi saada muokattavakseen ja käytettäväkseen (tietyissä kentissä) erityisen Special Forces -aseen, sekä lisää pelattavia kenttiä. Esimerkiksi aseenvalinnassa honor-pisteet antavat mahdollisuuden paremman aseen valintaan; edellisellä pelikierroksella hankitut pisteet, sekä honor-pisteet vaikuttavat siihen, missä järjestyksessä seuraavalla kierroksella aselaji valitaan.


title: America’s Army

text: "America’s Armyssa" kenttiä on 45 kpl. Päivityksien yhteydessä karttavalikoimaan on tullut uusia kenttiä. Kentät on jaettu erilaisiin kategorioihin. Esimerkiksi Special Forces -kentissä käytetään aina erikoisjoukkojen aseita, sekä pelihahmojen asut ovat erilaisia, kuin muissa kentissä. Yhteistyökentissä kaikki palvelimella olevat pelaajat pelaavat tietokoneen ohjaamia botteja vastaan. America’s Army Mission Editor:in avulla pelaajat voivat luoda omia kenttiä ja julkaista niitä Internetissä America’s Army Mission Depotissa.


title: America’s Army

text: Aseet jaotellaan kahteen ryhmään puolien mukaan. Pelaaja saa aina Yhdysvaltain armeijan aseen, mutta vastustaja näkee sen vihollisen aseena. Esimerkiksi M16A2 näkyy viholliselle AK-47:nä ja M4A1 vastaavasti AKS-74U:na. Opforin aseen saat tappamalla vastustajan ja ottamalla hänen aseensa itsellesi. Pelaajalla on mahdollista pitää mukanaan kahta asetta kerrallaan, mutta tällöin pelaaja ei voi käyttää erityyppisiä käsikranaatteja.


title: America’s Army

text: America’s Army Tracker eli AAOTracker on internet-sivusto, joka kerää tietoja peliservereiltä. Sivusto tallentaa muun muassa tietoja pelaajien kuolemista, tapoista, peliajasta, tarjoaa käyttäjille keskustelupalstan sekä laajan tietopaketin America’s Armysta. PunkBuster on ohjelma, joka käy läpi pelatessa tiedostoja sekä erilaisia logeja. PunkBusterin avulla pyritään estämään huijaamista pelissä. Erilaiset anticheat-ryhmittymät, kuten AASA ja ACI käyttävät PunkBusteria aktiivisesti hyväkseen. Nykyisin PunkBusteria käytetään miltei jokaisella pelipalvelimella.


title: AAAS

text: AAAS tarkoittaa seuraavia:


title: Miinalaiva Louhi

text: Miinalaiva Louhi (aiemmin "Voin" ja "M-1") oli Suomen merivoimien miinalaiva vuosina 1918–1945. Entinen Venäjän keisarikunnan laivaston alus otettiin Suomen laivaston käyttöön keväällä 1918 venäläisten jätettyä sen jälkeensä vetäytyessään Suomesta. Aluksen alkuperäinen venäläinen nimi oli "Voin". Suomessa alus ristittiin aluksi "M-1":ksi (Miinalaiva 1) ja vuonna 1936 nimeksi vaihdettiin "Louhi". Alus upposi 12. tammikuuta 1945 ollessaan paluumatkalla miinoitusoperaatiosta. "Louhen" perässä tapahtui voimakas räjähdys kello 12.50. Alus upposi kahdessa minuutissa. Todennäköinen upottaja oli Saksan laivaston sukellusveneen "U-370" laukaisema akustinen torpedo. "Louhen" upotessa menehtyi yksitoista merisotilasta.


title: Miinalaiva Louhi

text: Miinalaiva "Voin" valmistui ensimmäisen maailmansodan aikana vuonna 1917 lähellä Moskovaa Kolomnassa, josta se toimitettiin Itämerelle. Aluksella ehdittiin suorittaa sodan aikana joitakin miinanlaskuoperaatioita. Venäläisten poistuttua Suomesta keväällä 1918 se jäi suomalaisten haltuun ja ristittiin "M-1":ksi.


title: Miinalaiva Louhi

text: "M-1" osallistui sotatoimiin ensi kertaa vuonna 1919, kun alus osallistui Suomen laivaston ensimmäisen miinoitteen laskuun. Kahteen miinalinjaan laskettiin yhteensä 50 M/12 -merimiinaa Suomenlahdella Koiviston edustalla. Miinoitteen tehtävänä oli suojata alueelle tukeutuneita brittiläisiä aluksia. Brittiläinen laivasto-osasto toimi Suomenlahden pohjukassa sijaitsevia Neuvosto-Venäjän taistelualuksia vastaan aina Tarton rauhan voimaan astumiseen saakka vuonna 1920.


title: Miinalaiva Louhi

text: 1920- ja 1930-luvuilla "M-1" (vuodesta 1936 "Louhi") toimi laivaston koulutusaluksena ja sukellusveneiden emälaivana.


title: Miinalaiva Louhi

text: Suomen laivaston miinoituskyky oli talvisodan syttyessä vuonna 1939 heikko. "Louhi" oli laivaston tehokkain miinoittaja sodan syttyessä. Muuta miinojen laskemiseen soveltuvaa kalustoa olivat Venäjän keisarikunnan laivastolta perityt viisi T-luokan miinavenettä, laivaston muut pinta-alukset ja sukellusveneet sekä laivaston käyttöön otetut siviilialukset. "Louhi" oli aluksista ainoa, joka pystyi laskemaan suuria miinoitteita.


title: Miinalaiva Louhi

text: Suomen laivasto laski talvisodassa kaikkiaan noin 1 900 merimiinaa, joista "Louhen" osuus oli noin kolmannes. Alus oli mukana erityisesti neuvostoliittolaisten sukellusveneiden Pohjanlahdelle pääsyä estävän laajan miinoitteen laskemisessa.


title: Miinalaiva Louhi

text: Laivaston vaatimattomasta miinoituskyvystä ja riittämättömistä miinavarastoista huolimatta miinoitteet osoittautuivat tehokkaaksi aseeksi ja vihollislaivaston toiminnan hillitsijäksi. Suomalaisiin talvisodan aikaisiin miinoitteisiin tiedetään varmuudella uponneen ainakin kaksi neuvostoliittolaista vartiovenettä, yksi sukellusvene ja yksi saksalainen rahtialus. "Louhen" laskemiin miinoitteisiin tuhoutui ainakin yksi neuvostoliittolainen alus. Joulukuussa 1939 Märketin kapeikkoon lasketun miinoitteen uhriksi joutui 3. tammikuuta 1940 sukellusvene "S 2". Miinoitustoiminta samoin kuin merisodankäynti päättyivät talvisodan osalta tammikuussa 1940 Suomenlahden jäätyessä umpeen. Toimintaa jatkettiin Suomenlahdella heti talvisodan päätyttyä ja meren vapauduttua jäistä Neuvostoliiton maihinnousuvaaran vuoksi.


title: Miinalaiva Louhi

text: Uusien miinalaivojen "Riilahden" ja "Ruotsinsalmen" kantaessa päävastuun laivaston miinoitustoiminnasta jäi vanhentunut "Louhi" taka-alalle, toimien sukellusveneiden emälaivana ja kauppa-alusten saattotehtävissä.


title: Miinalaiva Louhi

text: "Louhen" kohtaloksi koitui Saksaa vastaan käydyn Lapin sodan aikana Hangon eteläpuolella suoritettu miinoitusoperaatio. Se oli ollut laskemassa Saksan laivaston toiminnan estämiseksi tarkoitettua miinoitetta yhdessä miinalaiva "Ruotsinsalmen" kanssa 12. tammikuuta 1945. Alukset olivat paluumatkalla Hankoon suomalaisten ja neuvostoliittolaisten vartioveneiden suojaamina, kun "Louhen" takaosassa räjähti ja alus upposi vain kahdessa minuutissa 40 metrin syvyyteen 7,5 meripeninkulmaa kaakkoon Russarön majakasta. Uppoamisessa menehtyi 11 merisotilasta. Loput miehistöstä pelastettiin "Louhea" saattaneisiin aluksiin.


title: Miinalaiva Louhi

text: Uppoamisen syyksi epäiltiin alkuun jopa suomalaisten omaa merimiinaa. Mahdollinen miina olisi voinut olla peräisin joko suomalaisten vuonna 1941 tai saksalaisten vuonna 1944 laskemasta miinoitteesta. Hylylle tehtyjen sukellusten perusteella uskotaan kuitenkin konehuoneen kohdalle osuneen torpedon aiheuttaneen uppoamisen.


title: Miinalaiva Louhi

text: Saksassa 2000-luvulla tehdyt arkistotutkimukset paljastivat, että todennäköinen upottaja oli saksalaisen VIIC-luokan sukellusveneen "U-370" ampuma akustinen eli laivan ääneen hakeutuva torpedo. Sukellusveneen ampuman torpedon ampumisaika eroaa vain kolme minuuttia suomalaisten tiedoista. Kolmen minuutin eroa suomalaiset tutkijat selittivät laukaisun ja osumaan kuluneella ajalla.


title: Miinalaiva Louhi

text: "Louhen" uppoamispaikka on ollut pitkään merkittynä karttoihin, mutta ilmoitetusta kohdasta sitä ei ole löydetty. Sittemmin suomalaiset sukeltajat löysivät hylyn, jonka he uskovan olevan "Louhi". Toukokuussa 2015 Laivaston Sukeltajakillan sukeltajat kävivät hylyllä. Heidän mukaansa sen tunnistaa helposti kahdesta Vickers-tykistä.


title: Miinalaiva Louhi

text: Räjähdyksen voimasta perän kansi on romahtanut ja painunut alas, kun taas konehuoneesta keulaan päin kansi on ehjä. "Louhi" makaa vaakasuorassa kölillään kovalla hiekkapohjalla. Varsinainen räjähdyspaikka on noin sadan metrin päässä hylystä. Alus ehti kulkea nämä sata metriä ennen uppoamistaan.


title: Miinalaiva Louhi

text: Vuonna 2015 tuli ilmi, että "U-370:n" ja "Louhen" komentajat olivat olleet ystäviä keskenään. "Louhea" komensi sen upotessa kapteeniluutnantti Olavi Syrjänen ja "U-370:ta" komensi saksalainen Oberleutnant zur See Karl Nielsen. Syrjäsellä oli ollut hyvä kielitaito, ja siksi hänet oli nimitetty jatkosodan aikana suomalaisten ja saksalaisten yhteysupseeriksi. Nielsen kävi Syrjästen luona usein kylässä Helsingissä. "Louhen" upottua Syrjänen oli viimeinen elossa ollut, joka pelastettiin merestä.


title: Lennox Lewis

text: Lennox Claudius Lewis (s. 2. syyskuuta 1965, Lontoo) on entinen raskaansarjan nyrkkeilijä, jolla on sekä Ison-Britannian että Kanadan kansalaisuus. Hän voitti olympiakultaa vuonna 1988 ja voitti ammattilaisena raskaansarjan maailmanmestaruuden kolme kertaa. Vielä Soulin olympialaisissa 1988 Lewis edusti Kanadaa, mutta ammattilaisena hän otteli Ison-Britannian lipun alla.


title: Lennox Lewis

text: Lewis on 196 cm pitkä. Huippukuntoisena hän painoi noin 112 kiloa. Hän edusti sekä rakenteeltaan että tyyliltään modernia nykyaikaista raskaansarjan nyrkkeilijää.


title: Lennox Lewis

text: Lewis syntyi vuonna 1965 Lontoon West Hamissa jamaikalaisten vanhempien lapsena. Kaksitoistavuotiaana hänen perheensä muutti Kincheneriin, Ontarioon Kanadassa. Lewis kävi lukion Cameron Heights Collegiate -instituutissa, missä hän loisti urheilussa, erityisesti kanadalaisessa jalkapallossa, jalkapallossa ja koripallossa. Lopulta hänen suosikkiurheilulajinsa oli kuitenkin nyrkkeily. Nyrkkeilyssä hän kehittyi nopeasti ja voitti juniorien amatöörinyrkkeilyn maailmanmestaruuden vuonna 1983.


title: Lennox Lewis

text: Seuraavana vuonna Lewis otteli superraskaassa sarjassa Los Angelesin olympialaisissa vuonna 1984. Olympialaiset eivät menneet aivan suunnitelmien mukaisesti, sillä hän hävisi Yhdysvaltojen Tyrell Biggsille, sijoittuen lopulta viidenneksi.


title: Lennox Lewis

text: Lewis ei halunnut siirtyä vielä olympialaisten jälkeen ammattilaiseksi vaan hän harjoitteli seuraavat neljä vuotta voittaakseen kultaa seuraavissa olympialaisissa.


title: Lennox Lewis

text: Lewisin amatööriuran saldo oli 94 voittoa ja 11 tappiota.


title: Lennox Lewis

text: Soulin olympialaisten loppuottelussa Lewis kukisti toisen tulevan ammattilaisten maailmanmestarin, Riddick Bowen teknisellä tyrmäyksellä toisessa erässä. Vuonna 1990 Lewisistä tuli Euroopan nyrkkeilyliiton (EBU) raskaansarjan mestari. Maaliskuussa 1991 hänestä tuli myös Britannian mestari. Tämän jälkeen hänet oltiin arvostettu tuolloin viiden parhaan iskijän joukkoon raskaassasarjassa. Lewis otteli Donovan Roddockia vastaan pääsystä WBC-liiton MM-otteluun. Ammattilaisurallaan Lewis nousi ensimmäisen kerran WBC-liiton maailmanmestariksi 1992 pistevoitolla Tony Tuckerista. Voitollaan Lewis nousi ensimmäiseksi isobritannialaiseksi maailmanmestariksi 1900-luvulla ja puolusti titteliään menestyksekkäästi kaksi kertaa, kunnes kärsi yllätystappion Oliver McCallille tyrmäyksellä. Ottelussa Lewis käytännöllisesti katsoen juoksi suoraan McCallin nyrkkiin tipahtaen siitä kanveesille.


title: Lennox Lewis

text: Lewis palasi voittojen tielle heti seuraavissa otteluissaan. Pyrkiessään uudelleen WBC-liiton titteliotteluun, Lewis teki selvää jälkeä alemmista haastajistaan, kuten Tommy Morrisonista ja olympiavoittaja Ray Merceristä. Mercer ottelun jälkeen Lewis pääsi haastamaan vuonna 1997 Oliver McCallin uudestaan. Ottelun panoksena oli WBC liiton väliaikaisen mestarin vyö. Vyö oli jäänyt avoimeksi Tysonin ja Lewiksen jäätyä vaille yhteisymmärrystä ottelusta. Uusintaottelussa Lewistä vastaan McCall lopetti tuntemattomasta syystä nyrkkeilyn hieman ennen neljännen erän alkua. Hän ei kävellyt kulmaukseensa kolmannen erän loputtua, kuten yleisesti on tapana, vaan kierteli ympäri kehää. Ottelun loppuajan hän kieltäytyi nyrkkeilemästä ja käveli ympäri kehää. Viidennessä erässä Lewis pommitti kovan iskusarjan sisään eikä McCall edes yrittänyt torjua. Tämän jälkeen tuomari keskeytti ottelun.


title: Lennox Lewis

text: Pian Oliver McCallin ottelun jälkeen Lewis otteli Henry Akinwandea vastaan. Lewis voitti ottelun viidennen erän diskauksella Akinwanden sitoessa lähes koko ottelun ajan. Tämä ottelu sinetöi Lewisin aseman WBC liiton mestarina. Seuraavaksi Lewis kohtasi puolalaisen Andrzej Gołotan, jonka hän tyrmäsi ensimmäisen erän aikana.


title: Lennox Lewis

text: Pari vuotta myöhemmin 1999 Lewis pääsi ottelemaan kiistattomasta maailmanmestaruudesta Evander Holyfieldin kanssa. Ottelun lopputulos oli ratkaisematon, vaikka useimpien mielestä Lewisin olisi kehätapahtumien perusteella kuulunut voittaa. Kuusi kuukautta myöhemmin miehet kohtasivat uudelleen, ja Lewis voitti jo ikääntyneen Holyfieldin kaikin tuomariäänin. Hieman ironista ottelussa oli se, että heidän jälkimmäistä kohtaamistaan pidettiin yleisesti ensimmäistä ottelua tasaväkisempänä. Jälkimmäinen ottelu kuitenkin sinetöi Lewisin aseman raskaansarjan kiistattomana mestarina.


title: Lennox Lewis

text: Lewis puolusti kiistatonta mestaruuttaan kolme kertaa voittaen Michael Grantin kahdessa erässä, tyrmäämällä Francis Bothan, ja voittamalla 12 eräisen ottelun David Tuaa vastaan, kunnes hävisi yhden iskun tyrmäyksellä keskinkertaisena pidetylle Hasim Rahmanille. Muun muassa George Foreman oli varoitellut Lewistä lähtemästä liian itsevarmana miesten väliseen 1. otteluun. Lewis oli valmentautunut kehnosti osallistuessaan "Ocean's Eleven" filmin kuvauksiin. Miehet ottivat uusinnan seitsemän kuukautta myöhemmin, jolloin puolestaan Rahman sai kuunnella luvunlaskun kymmeneen.


title: Lennox Lewis

text: Tämän ottelun jälkeen Lewis kohtasi kauan odottamansa Mike Tysonin vuonna 2002 ja voitti ottelun ylivoimaisesti tyrmäten Tysonin kahdeksannessa erässä. Ottelun aikana Lewis käytti fyysisiä etujaan tehden tilaa ulottuvalla jabillaan ja lähitilanteissa sitomalla. Lewis pohti ennen ottelua nyrkkeilyn lopettamista Tyson-ottelun jälkeen. Lewis–Tyson-ottelun lipunmyynti oli hidasta.


title: Lennox Lewis

text:
Lewisin piti alun perin otella juhannuksena 2003 Kirk Johnsonin kanssa, mutta ottelu peruuntui Johnsonin loukkaannuttua harjoituksissa.
Näin Johnssonin tilalle saatiin lyhyellä varoitus ajalla Ukrainan Vitali Klytško. Lewis voitti Klytškon teknisellä tyrmäyksellä. Klytško johti niukasti ottelua keskeytyshetkellä kaikkien tuomarien kirjanpidossa, mutta Klitschkon silmäkulmavamma esti hänen ottelemisensa, ja tuomari päätti keskeyttää ottelun. Näin Lewis säilytti mestaruutensa jälkipuinnista huolimatta. Lewisin viimeisessä ottelussa hän näytti jo selviä ikääntymisen merkkejä: hänen työskentelynsä kehässä oli enää varjo siitä, mitä se oli hänen parhaina päivinään. Lewis oli kaikesta huolimatta kuitenkin viimeisessä ottelussaankin saamassa ottelua hallintaansa viidennessä ja kuudennessa erässä. Asiaan vaikutti ainakin osittain varmasti myös se että Klytškon silmäkulmasta valui runsaasti verta eikä hän nähnyt kaikkia Lewisin iskuja. Välittömästi ottelun jälkeen kehässä pidetyssä haastattelussa hän oli energiaa täynnä ja uhosi kiivaasti, että olisi voittanut Klytškon joka tapauksessa vedoten muun muassa hänen veriseen naamaansa. Ennen ottelua hän oli julistanut hoitelevansa Klytškon nuoremman veljen Vladimirin aamiaiseksi ja Vitalyn lounaaksi. Ottelu Vitaly Klytškoa vastaan jäi kuitenkin Lewisin viimeiseksi otteluksi.


title: Lennox Lewis

text: Lewisin tunnetuimmat ottelut olivat vuonna 1999 käyty kamppailu Evander Holyfieldin kanssa sekä Mike Tysonin kohtaaminen vuonna 2002. Lewis ilmoitti lopettamisestaan helmikuussa 2004.


title: Lennox Lewis

text:
Marraskuussa 2008 uutisoitiin Lewisin mahdollisesta paluusta. Lewisin mukaan raskaan sarjan heikko taso houkuttelee takaisin kehiin ja hän voisi riittävän suuresta rahallisesta tarjouksesta vetää hanskat uudelleen käteen.
Vuonna 2009 Lewis valittiin nyrkkeilyn Hall of Fameen.


title: Call of Duty (videopeli)

text:
Call of Duty on Infinity Wardin kehittämä ja Activisionin vuonna 2003 julkaisema toiseen maailmaansotaan perustuva ensimmäisen persoonan ammuntapeli. Se on ensimmäinen samannimisen pelisarjan osa. Peli on rakennettu Quake III -pelimoottorin ympärille. "Call of Dutyssa" pelataan amerikkalaisten, brittien, neuvostoliittolaisten ja saksalaisten (moninpelissä) joukoissa. Peli sisältää sekä yksin- että moninpelitilan.
"Call of Duty" sai syyskuussa 2004 lisäosa "n", jonka kehitti Gray Matter Interactive ja tuotti Activision.


title: Call of Duty (videopeli)

text:
Amerikkalaisten peliosuus alkaa 506:en laskuvarjorykmentin harjoituksissa Camp Toccoalla. Englantilaisten peliosuus alkaa kuudennen laskuvarjodivisioonan hyökkäyksessä Pegasus-sillalle Ranskassa. Neuvostoliittolaisten peliosuus alkaa venäläisten sotilaiden vastaiskusta Stalingradiin, jossa he nousevat maihin satamaan Volgan varrella saksalaisten maataistelukoneiden pudottaessa pommeja heidän niskaansa. Pelin lopussa venäläiset valtaavat Berliinin valtiopäivätalon. Tämän jälkeen näkyy aitoa kuvaa Berliinin kukistumisesta.
"Call of Duty" sai keskiarvon 91 % Metacriticiltä, 92 % GameRankingsilta ja 9,3/10 pistettä IGB:ltä.
Peli myös voitti ”Vuoden Peli” -tittelin useilta arvioijilta vuonna 2003.


title: Häjyt

text: Häjyt voi tarkoittaa seuraavia:


title: Kaskol

text: Kaskol () on venäläinen ilmailuteollisuuteen erikoistunut holding-yhtiö, jonka päämaja on Moskovassa. Se omistaa suuria osuuksia useista lentokonevalmistajista, esim 40 % Nižni Novgorodissa Sokol-lentokonetehtaasta, joka rakentaa MiG-lentokoneita.


title: Vanhurskaus

text: Vanhurskaus on tärkeä käsite juutalaisessa, kristillisessä ja islamilaisessa uskossa ja teologiassa. Vanhurskaus on Raamatun mukaan Jumalan ominaisuus ja tarkoittaa täten ihmisen kohdalla ulkopuolelta, Jumalalta, tulevaa hurskautta eli oikeamielisyyttä. Uuden Testamentin mukaan tämä ulkopuolelta tuleva hurskaus tulee ihmiselle, kun hän uskoo Kristuksen sovitustyöhön ristillä ja saa syntinsä anteeksi. Kristillisyydessä ihminen on sydämen uskolla vanhurskauden omistaja ja suun tunnustuksella pelastuva, Jumalalle kelpaava. Vanhurskaus mahdollistaa uskovan pyhityksen.


title: Vanhurskaus

text: Kysymys siitä, miten ihmisestä tulee Jumalalle kelpaava, pelastuksesta osallinen eli vanhurskas, on kristinuskon opinmuodostuksessa pelastusopin eli soteriologian sisältö. Kristinuskon sisällä on jonkin verran eroavaisuutta siinä, mikä on jumalallisen armon ja inhimillisen myötävaikuttamisen osuus ihmisen vanhurskaudessa (synergismi - monergismi). Siihen liittyy myös kysymys vanhurskauden vastaanottamisen välineistä, kuten sakramentit sekä uskon ja rakkauden tekojen suhde.


title: Vanhurskaus

text: "Omavanhurskaus" tarkoittaa hurskautta, johon ihminen pyrkii omilla teoillaan tai saavutuksillaan. Omavanhurskaus voi olla ainakin lain noudattamisen kautta koettavaa omavanhurskautta. Myös omavanhurskautta, joka on ylpeyttä siitä, että ei tarvitse kenenkään tai minkään muun vanhurskautta kuin omaa tai itse tuotettua tunnetta tai kokemusta siitä, että uskoen pelkästään itseensä kelpaisi Jumalalle.


title: Vanhurskaus

text: Suomen sana "vanhurskas" on yhdyssana, jonka alkuosa, alkujaan "va'an", on genetiivi varmaa tai lujaa takoittavasta sanasta "vaka", ja loppuosa "hurskas", joka sekin on nykyisin etupäässä uskonnollinen termi, mutta lienee alkujaan tarkoittanut viisasta, kuten edelleenkin sanonnassa "ei tullut hullua hurskaammaksi". Täten sana tarkoittaa "oikealla tavalla viisas", ja sitä voidaan pitää käännöslainana ruotsin sanasta "rättvis".


title: Vanhurskaus

text: Suomen kielessä sanoja "vanhurskas" ja "vanhurskaus" käytti jo Mikael Agricola, joka käänsi niillä kreikankielisessä Raamatussa esiintyneet sanat "dikaiosynee" (δικαιοσύνη, subs.) ja "dikaios" (δικαιος, adj.). Sana "dikaiosynee", (), oli aikoinaan Rooman valtakunnan lakikoneiston käyttämä nimitys oikeudenmukaisuudelle.


title: Vanhurskaus

text: Raamatussa termi "vanhurskaus" kuuluu alun perin liittoa sekä liiton solmimista käsittelevään kielenkäyttöön. Taustalla on ajatus kahden henkilön välisestä liitosta, jossa "vanhurskaaksi" sanotaan sitä, joka pitää kiinni solmimansa liiton velvoituksista. Raamatussa on selvää, että Jumala on liitossaan Israelia kohtaan aina "vanhurskas".


title: Vanhurskaus

text: Vanhassa Testamentissa useassa kirjassa Jumalaa kuvataan vanhurskaaksi. Mooses puhuu Jumalasta: "Hän on turvamme, kalliomme, teoissaan täydellinen. Kaikki hänen tiensä ovat oikeat. Hän on uskollinen Jumala, ei hän vääryyttä tee. Hän on vanhurskas, tuomioissaan oikea."


title: Vanhurskaus

text: Kuningas Daavid mainitsee myös Jumalan vanhurskaaksi ja useasti rukoilee sitä, että vanhurskas Jumala tuomitsisi hänen vainoajansa ja viholliset eikä hän itse. Daavid mainitsee myös, että vanhurskas Jumala rakastaa oikeutta ja oikeamieliset saavat nähdä Jumalan kasvot. Vanhurskas on myös antelias, hyväsydäminen, anteeksi antava ja laupias. Daavidin mukaan Jumala, joka on vanhurskas, vapauttaa ihmisen pahuuden vallasta(sanatarkasti "pahuuden köysistä").


title: Vanhurskaus

text: Jesajan mukaan vanhurskas on onnellinen ja tämä saa nauttia "tekojensa hedelmää".


title: Vanhurskaus

text: Jeesus mainitsee ensimmäisenä vanhurskauden Johannes Kastajalle juuri ennen kastettaan, kun tämä oli ensin torjunut kastamasta Jeesusta sanoen: "Minun tarvitsee saada sinulta kaste, ja sinä tulet minun tyköni!". Tähän Jeesus vastasi sanoen: "Salli nyt; sillä näin meidän sopii täyttää kaikki vanhurskaus". Tällöin Johannes kastoi Jeesuksen. Matteuksen evankeliumin mukaan kasteen jälkeen taivaasta kuului ääni: "Tämä on minun rakas Poikani, johon minä olen mielistynyt".


title: Vanhurskaus

text: Jeesus liittää "vanhurskauden" vuorisaarnaansa seuraavissa kohdissa:Muita Jeesuksen mainintoja vanhurskaudesta ovat:Lars Aejmelaeuksen mukaan termillä "vanhurskaus" tarkoitetaan tilaa, jossa ihmisen asiat ovat Jumalan kanssa pelastuksen kannalta kunnossa. Paavali kysyy, kelpuutetaanko ihminen Jumalan yhteyteen ja pelastuksen osallisuuteen uskon vai lain eli juutalaisen tooran täyttämisen välityksellä. Paavalin vastauksena on: uskon kautta.


title: Vanhurskaus

text: Ortodoksisessa kirkossa ei ole tehty reformaattoreiden vastakkainasettelua uskon ja tekojen välille. Ortodoksisen kirkon opetuksen mukaan ne, jotka ovat kastettu Kristukseen, ovat kutsuttu uskomaan häneen sekä tekemään hyviä tekoja.


title: Vanhurskaus

text: Ortodoksinen näkemys vanhurskauttamisesta voidaan jakaa kolmeen osaan.


title: Vanhurskaus

text: 1. "Vanhurskauttaminen ja Uusi liitto"


title: Vanhurskaus

text: Kun protestanttinen teologia korostaa lain ja evankeliumin eroa, ortodoksinen teologia korostaa Uuden ja Vanhan liiton eroa. Vanhurskauttaminen on liittymistä Jumalan kanssa liittosuhteeseen. Ortodoksinen teologia korostaa, että juutalaiset elivät vanhassa liitossa lain alla, kun sen sijaan kirkko elää uuden liiton aikaa. Pelastus tapahtuu uskossa Kristukseen, joka täyttää lain. Ortodoksisen kirkon mukaan kristityt saavat mirhallavoitelussa Pyhän Hengen lahjan, joka asuu heissä ja opettaa tuntemaan Isä Jumalan. Ortodoksinen kirkko ei korosta vanhurskauttamista lakitermein, vaan pitää sitä ennen kaikkea liittosuhteena.


title: Vanhurskaus

text: 2. "Vanhurskauttaminen ja Jumalan armo"


title: Vanhurskaus

text: Ortodoksinen kirkko korostaa, että Jumalan armo pelastaa, ei kristityn usko. Ortodoksisen opetuksen mukaan Jumala tekee liiton ihmisen kanssa, ei ihminen itse.


title: Vanhurskaus

text: 3. "Uskon vanhurskauttaminen on luonteeltaan dynaamista, ei staattista"


title: Vanhurskaus

text:
Ortodoksisen kirkon opetuksessa usko on luonteeltaan elävää, dynaamista ja jatkuvaa. Siksi ortodoksinen kirkko ei korosta uskoon tulemista, vaan korostaa todellisen uskon olevan elämäntapa, ei hetken päätös. Siksi ortodoksinen kirkko opettaa uskovan pelastuksesta seuraavaa:
a) Uskova on pelastettu, koska hänet on kastettu Kristukseen.
b) Uskova pelastuu, koska hän kasvaa Kristukseen kirkon sakramentaalisessa elämässä
c) Uskova tulee pelastumaan Jumalan armosta viimeisellä tuomiolla.


title: Vanhurskaus

text: Ortodoksinen kirkko ei vastusta protestanttista uskonvanhurskauttamisesta sinällään, mutta se korostaa, että Jaakobin kirjeen mukaan "usko ilman tekoja on kuollut.


title: Vanhurskaus

text: Martti Lutherin mukaan kristinuskon korkein pääkappale on, että yksin usko tekee vanhurskaaksi ja autuaaksi. Kuinka ihminen saa vanhurskauden? Tähän Luther vastaa että "Ainoastaan sillä tavalla, että Jumala puhuu ja Aabraham uskoo hänen puheensa. - - Tämän Jumala uskovalle lukee ja pitää vanhurskautena edessään." Lutherin mukaan tämän samanlaisuuden Paavali esittää, että vanhurskaus tulee uskon kautta Jeesukseen Kristukseen.


title: Vanhurskaus

text: Billy Joe Daughertyn mukaan ihmisen omavanhurskauden ja Jumalalta saadun vanhurskauden välillä on valtava ero. Omavanhurskaus kehuu itseään, kun taas lahjaksi saatu vanhurskaus voi kerskua vain Kristuksen täytetystä työstä. Kyse on oikeasta asemasta Jumalan edessä, jonka Jeesus ansaitsi olemalla kuuliainen kuolemaan asti. Uskon kautta meillä osallisuus tähän Jumalalle kelpaavaan vanhurskauteen, Daugherty toteaa.


title: Vanhurskaus

text: Vanhurskauden kuvaus Koraanissa:


title: Jelena Romanova

text: Jelena Nikolajevna Romanova (, s.20. maaliskuuta 1963 Neženskoje Voronež – 28. tammikuuta 2007 Volgograd) oli venäläinen kestävyys- ja maastojuoksija sekä olympiavoittaja.


title: Jelena Romanova

text: Romanova osallistui ensimmäisiin arvokisoihinsa vuonna 1987, kun hän oli Rooman MM-kisoissa 3 000 metrin juoksussa viides. Vuonna 1990 hän saavutti pronssia maastojuoksun MM-kisoista. Samana vuonna Splitin EM-kisoissa hän sijoittui hopealle 3 000 metrillä ja voitti kultaa 10 000 metrin juoksussa. Tokion MM-kisoissa 1991 Romanova voitti hopeaa 3 000 metrillä sekä oli 10 000 metrillä yhdeksäs.


title: Jelena Romanova

text: Barcelonan olympialaisissa 1992 Romanova voitti olympiakultaa 3 000 metrin kilpailussa juosten loppukilpailun viimeiset 200 metriä aikaan 28,1. Hän osallistui vielä Stuttgartin MM-kisoihin 1993, jossa sijoittui 3 000 metrillä kuudenneksi.


title: Call of Duty: United Offensive

text: Call of Duty: United Offensive on Gray Matter Interactiven kehittämä ja Activisionin vuonna 2004 julkaisema lisäosa suositulle ensimmäisen persoonan ammuntapelille "Call of Dutylle". Peli julkaistiin Microsoft Windowsille ja Mac OS X:lle syyskuussa 2004. Pelin ikäraja Suomessa on 16+


title: Call of Duty: United Offensive

text: Yksinpeli keskittyy liittoutuneiden joukoissa taistelemiseen ja sisältää monia historiallisia taisteluita. Toinen suuri muutos ensimmäiseen osaan verrattuna on keskittyminen toisen maailmansodan ilmataisteluihin. Pelissä on myös monia uusia liikkeitä, kuten kyky käyttää pikakiväärejä ja liekinheittimiä sekä juosta ja pidellä käsikranaattia kädessä. Viimeksi mainittu uudistus mahdollistaa sen, että vihollinen ei ehdi juosta tätä kohti heitettyä käsikranaattia karkuun. Uusia aseita ovat myös bazooka ja panssarikauhu.


title: Call of Duty: United Offensive

text: Moninpeliin on tullut monia uusia kenttiä ja pelimuotoja. Huimana lisäyksenä on mahdollisuus ajaa jeepillä ja panssarivaunulla (Yhdysvalloilla ja Britannialla M4 Sherman, natsi-Saksalla Panzer ja Neuvostoliitolla T-34).


title: Call of Duty: United Offensive

text: Pelin moninpeliin on myös tullut uusi ”rankkaus”-järjestelmä, jonka avulla pelaaja saa uusia ominaisuuksia selvitä sotatantereilla. Rankit luokitellaan arvoilla:Tässä pelimuodossa joukkueitten tehtävä on puolustaa, ja tuhota vastustajan bunkkerit käyttämällä ”raskasta kalustoa” kuten panssarivaunuja, sinkoja, kasapanoksia ja tykistökeskityksiä. Ensin bunkkerin ulkoinen osa on tuhottava, ennen kuin pelaajat pääsevät laittamaan dynamiitin bunkkerin perustaan. Nopein joukkue voittaa, joka on tuhonnut ensimmäiseksi vastustajan kaikki bunkkerit. Yleensä kierroksia ja bunkkereita on kolme (kun saa tuhottua vastustajan kaikki bunkkerit, saa voittajajoukkue yhden pisteen kokonaispistemäärään).


title: Call of Duty: United Offensive

text: Domination eli valloitus on pelimuoto, jossa on tarkoitus valloittaa vihollisen tarkistuspisteitä. Tarkistuspisteitä (yleensä tarkistuspisteet ovat lippuja) on yleensä 6–7 kappaletta. Joka kerta kun he saavat kaapattua tarkistuspisteen, he saavat pisteen kokonaispistemäärä. Kaikki tarkistuspisteet valloittaneen joukkue voittaa.


title: Call of Duty: United Offensive

text: Capture The Flagissa eli lipunryöstössä on tarkoitus saada vihollisen lippu omaan tukikohtaan. Yhdestä kaapatusta lipusta saa yhden pisteen kokonaispistemäärään, ja kaappaaja saa kymmenen pistettä omaan kokonaispistemääräänsä. Eri palvelimilla pistemäärät voivat vaihdella kaikissa pelityypeissä.


title: Ab

text: Ab tarkoittaa seuraavia:


title: Call of Duty: Finest Hour

text: Call of Duty: Finest Hour on Spark Unlimitedin kehittämä ja Activisionin julkaisema "Call of Duty" -pelisarjaan kuuluva ensimmäisen persoonan ammuntapeli. Peli julkaistiin marraskuussa 2004 Nintendo GameCubelle, PlayStation 2:lle ja Xboxille.


title: Call of Duty: Finest Hour

text: Vaikka peli perustuukin alkuperäiseen "Call of Dutyyn", "Finest Hourilla" on tarinansa. Aiempien versioiden tapaan pelaaja pääsee Yhdysvaltain, Ison-Britannian ja Neuvostoliiton puolelle, ja pelitapahtumat perustuvat historiallisiin tositapahtumiin, kuten Stalingradin taisteluun ja Tunisian aavikkosotaan. Pelin musiikit sävelsi alkuperäisenkin "Call of Dutyn" parissa työskennellyt Michael Giacchino.


title: Call of Duty: Finest Hour

text: Sotamies Aleksander Sakalov on ensimmäinen pelattava henkilö kahden tason ajan. Ystävystyy Tanja Pavelovan kanssa mutta kuolee saksalaisen panssarivaunun tuhotessa hänen talonsa ja hänet mukana.


title: Call of Duty: Finest Hour

text: Luutnantti Tanja Pavelova on toinen pelattava henkilö kahden tason ajan. Tarkka-ampuja, joka puolusti urheasti traktoritehdasta. Haavoittuu saman panssarivaunun osumasta, joka tappoi Sakalovin.


title: Call of Duty: Finest Hour

text: Majuri Nikolai Badanov on kolmas pelattava henkilö neljän tason ajan. Toimii T-34-panssarivaunun johtajana ja ylenee luutnantista majuriksi.


title: Call of Duty: Finest Hour

text: Sotamies Edward Carlyle on neljäs pelattava henkilö neljän kentän ajan. Brittiläinen kommando ja kersantti Bob Starkeyn hyvä ystävä.


title: Call of Duty: Finest Hour

text: Luutnantti Chuck Walker on viides pelattava henkilö neljän kentän ajan. Osallistuu Aachenin valtaukseen. Ylenee kersantista luutnantiksi.


title: Call of Duty: Finest Hour

text: Kersantti Sam Rivers on kuudes pelattava henkilö yhden kentän ajan. Johtaa M4 Sherman -panssarivuanua ja osallistuu Ardennien taisteluun.


title: Af

text: Af tai AF voi tarkoittaa ainakin seuraavia:


title: Ak

text: Ak tarkoittaa seuraavia:


title: An

text: An tarkoittaa seuraavia:


title: Ekstinktio

text: Ekstinktio tarkoittaa tähtitieteessä valon tai muun säteilyn vaimenemista sen kulkiessa väliaineen läpi.


title: Ekstinktio

text: Kun esimerkiksi tähden säteily kulkee avaruudessa ainepilven läpi, osa fotoneista absorboituu tai siroaa pilven hiukkasista. Mitä tiheämpi ja paksumpi väliainekerros on, sitä suurempi osa säteilystä jää matkalle.


title: Ekstinktio

text: Ekstinktion takia havaitusta kohteesta vastaanotetaan vähemmän energiaa ja havaittu magnitudi kasvaa. Ekstinktio kasvattaa magnitudia lineaarisesti etäisyyden kasvaessa ja tällöin ekstinktio ilmoitetaan usein yksiköissä mag/pc.


title: Raamattu Puhuu -seurakunta

text: Raamattu Puhuu -seurakunnat ovat Suomessa toimivia kristillisiä seurakuntia, jotka kuuluvat vapaisiin suuntiin. Kansainvälisesti seurakunnat kuuluvat Greater Grace -seurakuntien yhteyteen. Suomessa seurakuntia on muun muassa Helsingissä, Jyväskylässä, Kainuussa, Kuopiossa, Porissa, Tampereella, Turussa ja Vaasassa. Kukin paikallisseurakunta on itsenäinen.


title: Raamattu Puhuu -seurakunta

text: Seurakuntien päämäärä on kertoa pelastuksesta Jeesuksessa Kristuksessa sekä tarjota seurakuntalaisille hengellinen koti. Toiminta sisältää esimerkiksi seurakunnan kokouksia, seminaareja, raamattutunteja, lähetystyötä, toimintaa lapsille ja nuorille, radio-ohjelmia jne.


title: Raamattu Puhuu -seurakunta

text: Raamattu Puhuu -seurakuntien toiminnassa seurakunnan kokouksilla on keskeinen asema. Moni seurakuntalainen on suorittanut kolmivuotisen raamattukoulun. Seurakunnat tekevät aktiivisesti evankeliointityötä ja lähetystyötä.


title: Raamattu Puhuu -seurakunta

text: Raamattu Puhuu -liikeen juuret ulottuvat 1960-luvun alun Yhdysvaltoihin, kun Carl H. Stevens aloitti toimintansa pastorina. Merkittävänä edistysaskeleena liikkeen kehityksessä voidaan pitää vuotta 1972, kun Carl H. Stevens perusti yhdessä pastori Daniel E. Lewisin ja tohtori Albert Libbyn kanssa raamattukoulun (Northeast School of the Bible). Liikkeen johtajana on vuoteen 2005 asti toiminut Carl H. Stevens (s. 1929). Vuonna 1976 raamattukoulu muutti Lenoxiin, Massachusettsin osavaltioon. Liikkeen raamattukoulu oli tuolloin nimeltään The Stevens School of the Bible. Liikkeen keskuspaikka, ns. kotipesä, oli Lenoxissa vuoteen 1986 saakka. Hävityn oikeudenkäynnin ja The Bible Speaks –liikkeen konkurssin seurauksena liike joutui luopumaan päämajastaan. Carl H. Stevens ja monet seurakuntalaiset muuttivat Baltimoreen Marylandin osavaltiossa ja Greater Grace World Outreach –seurakunta (GGWO) sekä raamattukoulu Maryland Bible College & Seminary syntyivät. Raamattu Puhuu –liikkeellä on useita seurakuntia eri puolilla maailmaa.


title: Raamattu Puhuu -seurakunta

text: Raamattu Puhuu -liike hyväksyy keskeiset kristilliset käsitykset kolmiyhteisestä Jumalasta: Isästä, Pojasta ja Pyhästä Hengestä. Liike pitäytyy käsitykseen, että kristitty ei voi menettää pelastustaan tultuaan uskoon. Raamattu Puhuu -liike korostaa Raamatun sanainspiraatiota ja hylkää evoluutioteorian.


title: Raamattu Puhuu -seurakunta

text: Seurakunnan kielenkäytössä vilahtaa usein sanapari "täytetty työ". Tuo sanonta tulee Raamatun jakeesta Joh. 19:30, jossa Jeesus Golgatan ristillä huusi sanat "se on täytetty" ennen kuin antoi henkensä. Tuon lauseen katsotaan olevan käänteentekevä hetki koko ihmiskunnan historiassa. Täytetyn työn evankeliumi, joka sisältyy tuohon lauseeseen, perustuu esimerkiksi seuraaviin Raamatusta löydettäviin asioihin.1. Moos. 3 kertoo ihmisen syntiinlankeemuksesta. Tuon tapahtuman seurauksena ihmisestä tuli syntinen ja hän tarvitsee sovittajaa. Tuosta sovittajasta nähdään lupaus jo saman luvun 15. jakeessa, jossa yleisesti nähdään lupaus Messiaasta, Vapahtajasta, Jeesuksesta. Roomalaiskirjeessään Paavali kertoo, että jokainen ihminen on syntinen tuon ns. perisynnin seurauksena ja kykenemätön tekemään itseään paremmaksi (esimerkiksi Room. 3). Katsotaan että ihminen tekee syntiä, koska on syntinen, eikä - kuten helposti ajatellaan - tule syntiseksi tehtyään syntiä.Jumala on Raamatun mukaan vanhurskas ja pyhä, eikä voi katsoa syntiin eikä olla yhteydessä syntisen ihmisen kanssa kuin välimiehen kautta. Jumala kuitenkin rakasti ihmiskuntaa ja halusi, että yhteys Hänen ja ihmisen välillä palautuisi. Siksi Hän uhrasi Poikansa sijaisuhrina ihmiskunnan syntien edestä.Kun Jeesus huusi lauseen "se on täytetty" ja antoi henkensä, sovitti Hän 1. Joh. 2:2 mukaan koko maailman kaikki synnit ja sai Heb. 10 mukaan aikaan iankaikkisen sovituksen. Tuon tapahtuman jälkeen ihmisille tarjotaan Joh. 3:16 kertoma pelastuksen mahdollisuus. "Sillä niin on Jumala maailmaa rakastanut, että Hän antoi ainokaisen Poikansa, ettei yksikään, joka Häneen uskoo, hukkuisi, vaan hänellä olisi iankaikkinen elämä."Ef. 2 kertoo, että pelastus on armosta, ei hyvistä teoista. Se on täytetyn työn evankeliumin perusta. Ihminen ei kykene eikä hänen tarvitse ansaita pelastusta, vaan hän voi armosta ottaa vastaan pelastuksen lahjan.Koska pelastus on armosta, sitä ei voi ansaita, eikä myöskään pitää yllä omilla teoilla tai tekemättä jättämisillä. Tähän "täytetyn työn evankeliumiin" perustuu seurakunnan käsitys uudestisyntyneen ihmisen pelastusvarmuudesta.


title: Raamattu Puhuu -seurakunta

text: Toinen termi, jonka usein kuulee Raamattu Puhuu -seurakunnassa on "Kristuksen ruumis". Se perustuu apostoli Paavalin käyttämään vertaukseen seurakunnan ja Jeesuksen suhteesta. Vertauksessa seurakunta on ruumis, jossa on erilaisia jäseniä ja jonka päänä on Kristus. Ruumiin eri jäsenten ja Pään välillä on elävä yhteys. Ruumiin eri jäsenten välinen yhteyskin perustuu eri jäsenten yhteyteen päähän. Sydänten yhteenliittyminen rakkaudessa (Kol. 2:2) ja valkeudessa vaeltaminen (1. Joh. 1) muodostavat seurakunnan, ei organisaatio. Seurakunta eli "Kristuksen ruumis" on elävä organismi, jolla on toimiakseen jonkinlainen organisaatio. Usein kuulee sanonnan "body-life", joka ilmentää tätä keskenäistä kanssakäymistä.


title: Raamattu Puhuu -seurakunta

text:
Raamattu Puhuu -seurakunnista on esitetty erilaisia näkemyksiä. Aluksi keskustelu liittyi lähinnä oppiin, johtajuuteen ja seurakuntaan tulleiden opiskelijoiden opintonsa keskeyttämiseen. Marjut Ahtiainen tutki muun muassa seurakunnan saamaa negatiivista julkisuutta uskontotieteen pro gradussaan vuodelta 1981 (Raamattu Puhuu -seurakunnan opetuksen ja seurakuntaelämän pääpiirteitä. Helsingin yliopisto. Teologinen tiedekunta). Hänen mukaansa kaikki negatiivinen julkisuus, jonka liike oli osakseen saanut, näytti perustuvan hyvin puutteelliseen ja niukkaan, asenteellisesti tulkittuun aineistoon (s. 8). Lähteitä käytettiin valikoiden ja irrottamalla yksittäisiä asioita konteksteistään (s. 16-30, erityisesti 23-26).
Nyt seurakunnan maine on puhdistunut. Sen asema on vakiintunut suomalaisessa kristillisessä kentässä ja on hyväksytty esimerkiksi Radio Dein kautta tuottamaan omia hengellisiä ohjelmiaan.
Suuri osa spekulaatioista ei koske niinkään Suomessa toimivia Raamattu Puhuu -seurakuntia, vaan Yhdysvalloissa ollutta The Bible Speaksia ja nykyistä Greater Grace World Outreachia.